ŠKOLSKÝ PORIADOK SŠ

Školský poriadok zahŕňa súbor pravidiel, zásad, práv a povinností, noriem spolužitia a spolupráce celého školského kolektívu žiakov, učiteľov, nepedagogických zamestnancov, zákonných zástupcov žiakov a verejnosti, ktorá je v kontakte so školou, ktorými sa v zmysle práva na vzdelanie zabezpečuje riadny chod školy.

Školský poriadok spojenej školy je vypracovaný v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a k nemu vykonávacích predpisov, ako aj ďalších právnych noriem súvisiacich s týmto zákonom pre výchovu a vzdelávanie žiakov.

Tento školský poriadok platí pre organizačné zložky:

**Organizačné zložky školy:**

Základná škola pre ž. s TP, Budovateľská 1309, Vranov nad Topľou

Špeciálna základná škola pre ž. s TP, Budovateľská 1309, Vranov nad Topľou

Praktická škola, Budovateľská 1309, Vranov nad Topľou

**Súčasti školy:**

Centrum špeciálno-pedagogického poradenstva,

Školský klub detí,

Výdajná školská jedáleň.

Obsah

Časť A Základné údaje o prevádzke spojenej školy

Časť B Povinnosti a práva žiakov, zákonných zástupcov

1. Práva žiakov
2. Povinnosti žiakov
3. Príchod žiakov do školy
4. Správanie žiakov počas vyučovania a cez prestávku
5. Odchod žiakov zo školy
6. Dochádzka žiakov do školy
7. Starostlivosť o zovňajšok
8. Starostlivosť o učebnice, učebné pomôcky a školské zariadenie
9. Povinnosti týždenníkov
10. Povinnosti žiakov v ŠJ
11. Dochádzka žiakov do klubu detí
12. Povinnosti žiakov mimo školy
13. Starostlivosť o ochranu zdravia žiakov, podmienky na zaistenie bezpečnosti žiakov a ich ochrany pred sociálno-patologickými javmi, diskrimináciou alebo násilím
14. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy
15. Výchovné opatrenia
16. Hodnotenie a klasifikácia správania
17. Hodnotenie a klasifikácia výchovno-vzdelávacích výsledkov
18. Právo zákonného zástupcu žiaka alebo zástupcu zariadenia
19. Povinnosti zákonného zástupcu žiaka alebo zástupcu zariadenia

ČASŤ A ZÁKLADNÉ ÚDAJE O PREVÁDZKE ŠKOLY

1. **Základné údaje o prevádzke školy**

a/ Školská budova č. 1 a budova č. 2 sa otvára o 7.00 hod.

b/ Do školskej budovy č. 1 sa na vyučovanie vchádza bočným vchodom.

c/ Vyučovanie sa začína o 8.00 hod. Budovy školy sa o 8.00 hod. zamykajú.

d/ Vyučovanie je organizované podľa rozvrhu hodín, ktorý je schválený riaditeľom školy a zverejnený v každej triede. Vyučovacia hodina trvá 45 minút, začína sa a končí zvonením. Vo variante C sa vyučuje v blokoch. Ostatná organizácia školského roka je zabezpečená podľa POP MŠVVaŠ SR a zákona č. 245/2008 o výchove a vzdelávaní v znení neskorších predpisov (ďalej školského zákona).

e/ Spojená škola má organizačné zložky a súčasti školy.

1. **Rozvrh hodín**

Rozvrh hodín je povinný rešpektovať každý žiak, zákonný zástupca, pedagogický a nepedagogický zamestnanec. Rozvrh dozorov je zverejnený v budove č.1 na nástenke na prvom poschodí. Prestávky medzi vyučovacími hodinami sú 10- minútové, veľká prestávka nasleduje po druhej vyučovacej hodine a trvá 20 minút.

* + 1. hodina: 8.00 – 8.45
    2. hodina: 8.55 – 9.40
    3. hodina: 10.00 – 10.45
    4. hodina: 10.55 – 11.40
    5. hodina: 11.50 – 12.35
    6. hodina: 12.55 – 13.40
    7. hodina: 13.45 – 14.20

**Skrátené vyučovanie**

1. hodina: 08.00 - 8.30

2. hodina: 8.35 – 9.05

3. hodina: 9.20 – 9.50

4. hodina: 9.55 – 10.25

5. hodina: 10.30 – 11.00

6. hodina: 11.05 – 11.35

1. **Výchovno-vzdelávací proces**

**Výchovno-vzdelávací proces je organizovaný** v triedach, telocvični, v relaxačnej miestnosti, na školskom pozemku, v cvičnej kuchynke, v priestoroch pre rehabilitáciu a na školskom ihrisku **Výchovno-vzdelávací proces v týchto priestoroch zabezpečuje:**

- triedach, v telocvični, v relaxačnej miestnosti, v cvičnej kuchynke, na školskom pozemku – triedni učitelia a ostatní vyučujúci, pedagogickí asistenti učiteľa,

- v ŠKD – vychovávateľky, pedagogickí asistenti,

- rehabilitačné oddelenie - rehabilitačné sestry a zdravotná sestra/ masér. Krúžková činnosť začína na našej škole v každom školskom roku 01. októbra a končí 31. mája.

**VYRUŠOVAŤ ŽIAKOV A PEDAGÓGOV POČAS VYUČOVANIA NIE JE DOVOLENĚ!**

1. **Konzultačné hodiny zamestnancov SŠ – viď. Príloha č. 1**

ČASŤ B POVINNOSTI A PRÁVA ŽIAKOV, ZÁKONNÝCH ZÁSTUPCOV

# **I. Práva žiakov Každý žiak má právo:**

**a/** na výchovu a vzdelávanie:

- v bezpečnom a zdravom prostredí

- v štátnom a materinskom jazyku v rozsahu ustanovenom školským zákonom

- zamerané na mnohostranné poskytovanie vecných informácií

- primerané jeho veku , schopnostiam, záujmom a zdravotnému stavu v súlade so zásadami psychohigieny - rovnoprávny prístup ku vzdelávaniu,

**b/** na bezplatné vzdelávanie,

**c/** na individuálny prístup rešpektujúci jeho možnosti, nadanie a zdravotný stav v rozsahu ustanovenom školským zákonom,

**d**/ na individuálne vzdelávanie za podmienok ustanovených zákonom 245/2008 o výchove a vzdelávaní §24. **e**/ na bezplatné zapožičiavanie učebníc a učebných textov na povinné vyučovacie predmety, **f/**  na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,

**g/** na úctu k jeho vierovyznaniu, svetonázoru, národnosti a etnickej príslušnosti,

**h/** na úctu k svojej osobe a na zabezpečenie ochrany proti fyzickému, psychickému a sexuálnemu násiliu,

**i/**  na poskytovanie poradenstva a služieb spojených s výchovou a vzdelávaním, na informácie týkajúce sa jeho osoby a jeho výchovno-vzdelávacích výsledkov,

**j/** na zrozumiteľný výklad učiva a k danému učivu položiť akúkoľvek otázku a dostať na ňu odpoveď,

**k**/ na ohľaduplné a taktné zaobchádzanie zo strany učiteľa i spolužiakov, **l/** určiť si spôsob prípravy na skúšanie, má právo na omyl a na objektívne hodnotenie,

**m/** byť hodnotení a klasifikovaní so zohľadnením ich postihnutia, týka sa to všetkých vyučovacích predmetov, v ktorých sa prejavuje postihnutie žiaka, aj v klasifikácií správania,

**n/** na prestávku, ako ju stanovuje vnútorný poriadok školy, má právo zvoliť si náplň prestávky, pokiaľ zachováva pravidlá bezpečnosti a neruší ostatných, Počas prestávok sa žiaci zdržiavajú v triede,

**o**/ žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú,

**p**/ používať pri výchove a vzdelávaní špeciálne učebnice a špeciálne didaktické a kompenzačné pomôcky, **q/ p**rimerane využívať školské zariadenie, učebne, pomôcky, knižnicu, **r/** dobrovoľne sa zapájať podľa záujmu do mimoškolských športových, kultúrnych a iných aktivít, ktoré organizuje škola, **s/**aby disciplinárne opatrenia, ktoré sa voči nemu vykonávajú, boli zlučiteľné s ľudskou dôstojnosťou dieťaťa, **t/** v primeranom čase, priestore a primeraným spôsobom vyjadriť svoj názor v diskusii na vyučovaní, na triednických hodinách, v školskom časopise, v školskej schránke.

# 

# **II. Povinnosti žiakov**

1. Neobmedzovať svojim konaním práva ostatných osôb zúčastňujúcich sa výchovy a vzdelávania.

2. Dodržiavať školský poriadok školy a ďalšie vnútorné predpisy školy alebo školského zariadenia.

3. Chrániť pred poškodením majetok školy alebo školského zariadenia a majetok, ktorý škola alebo školské

zariadenie využíva na výchovu a vzdelávanie.

4. Chrániť pre poškodením učebnice, učebné texty a učebné pomôcky, ktoré im boli bezplatne zapožičané.

5. Pravidelne sa zúčastňovať na výchove a vzdelávaní a riadne sa vzdelávať, ak školský zákon neustanovuje

inak.

6. Konať tak, aby svojím vystupovaním a činnosťou neobmedzoval osobnú slobodu iných, neohrozoval ich mravnosť zdravie, bezpečnosť, neohrozoval svoje zdravie a svoju bezpečnosť.

7. Ctiť si ľudskú dôstojnosť svojich spolužiakov a zamestnancov školy alebo školského zariadenia.

8. Rešpektovať pokyny zamestnancov školy alebo školského zariadenia, ktoré sú v  súlade so všeobecne

záväznými právnymi predpismi školy a dobrými mravmi správať sa v škole i mimo nej tak, aby robil česť sebe i škole,

9. Osvojiť si a zachovávať základné pravidlá a časový harmonogram a program školy, rešpektovať jej zameranie a svojimi vzájomnými vzťahmi prispieť k dobrej atmosfére. 10. Osvojiť si zásady mravného správania, vedomosti a praktické zručnosti zodpovedajúce veku a zdravotnému stavu. 11. Dodržiavať vyučovací čas, rozvrh prestávok, zasadací poriadok v triedach a plniť ďalšie pokyny obsiahnuté vo vnútornom poriadku školy.

# **III. Príchod žiakov do školy**

1. Žiak je povinný prichádzať na vyučovanie včas, musí byť v škole vhodne, čisto a bez výstredností oblečený a upravený.
2. **Ak do budovy vchádza rodič mimo priestoru vestibulu, je povinný nahlásiť to službukonajúcemu dozor a zapísať sa do Knihy návštev. To sa týka aj rodinných príslušníkov všetkých zamestnancov.**
3. Do školy prichádza najneskôr 15 minút pred začiatkom vyučovania, 5 minút pred začiatkom vyučovania musí byť v triede.
4. Pred vchodom do budovy si očistí obuv, odloží vrchný odev do šatne a preobuje sa do prezuviek, alebo ortopedickej obuvi. V šatni nenecháva peniaze a cenné predmety. Na chodbe si žiaci, zamestnanci, rodičia dezinfikujú ruky dezinfekčným prostriedkom.
5. **Na zistenie stavu pedikulózy sa minimálne raz za mesiac na našej škole vykonáva prehliadka vlasovej časti hlavy žiakov, z ktorej je spravený záznam. /zákon NR SR č. 355/2007 Z. z. o ochrane, podpore a rozvoji verejného zdravia, podľa § 12 ods.2 písm. e)/. Ak je výskyt pedikulózy u žiaka potvrdený, má zákonný zástupca 2 -3 dni na jej odstránenie. Tieto dni má žiak ospravedlnené lekárom alebo rodič využije možnosť ospravedlnenia troch dní triednym učiteľom. Ak zákonný zástupca opakovane zanedbá túto povinnosť a neodstráni zistený problém, má škola povinnosť nahlásiť to ÚPSVaR vo Vranove nad Topľou.**

# **IV. Správanie žiakov počas vyučovania a cez prestávku**

1. Pred začiatkom vyučovacej hodiny si žiak sám, alebo s pomocou dozor konajúceho učiteľa pripraví učebnice a pomôcky potrebné na príslušný predmet. Na vyučovacích hodinách sedí na mieste. Bez povolenia neopúšťa svoje miesto, ani triedu. Počas vyučovania sedí disciplinovane, nevyrušuje, nerozptyľuje pozornosť spolužiakov, aktívne spolupracuje s učiteľom a snaží sa čo najviac pracovať samostatne.

2. Žiacku knižku musí mať žiak každý deň v škole, na každej vyučovacej hodine. Táto musí byť podpísaná rodičmi vždy aspoň za uplynulý týždeň.

3. Ak sa žiak z vážnych dôvodov nemohol pripraviť na vyučovanie, prípadne ak nemá žiacku knižku alebo inú učebnú pomôcku, ospravedlní sa príslušnému vyučujúcemu na začiatku hodiny.

4. Každú zmenu zdravotného stavu, prípadne liekov je rodič povinný hlásiť triednemu učiteľovi a zdravotnej sestre.

5. **Žiak je povinný pred začiatkom vyučovania odovzdať mobilný telefón triednemu učiteľovi alebo vyučujúcemu prvej hodiny, ktorý ich uloží na zabezpečené miesto. Po skončení vyučovania triedny učiteľ alebo vyučujúci poslednej hodiny ich vráti žiakom. V súrnom prípade môže učiteľ poskytnúť žiakovi mobilný telefón na krátky telefonický rozhovor, so zákonným zástupcom- rodičom, po jeho skončení ho opäť odloží. Počas vyučovania žiak nesmie používať mobilný telefón. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa alebo jeho povereného zástupcu**.

6. Ak chce odpovedať alebo sa niečo opýtať vyučujúceho, prihlási sa zdvihnutím ruky.

7. K riaditeľovi školy, učiteľom a zamestnancom školy sa žiak správa zdvorilo, pri stretnutí ich pozdraví a aj v styku so spolužiakmi dodržiava pravidlá slušného správania.

8. Ak počas vyučovania vstúpi do triedy dospelá osoba, žiaci ju pozdravia a to aj pri odchode z triedy.

9. Žiaci, ktorým to umožňuje ich zdravotný stav na hodinách TEV, TSV, RPZ a ZRT používajú oblečenie slúžiace len na tento účel (čistý cvičebný úbor umožňujúci bezpečné cvičenie). Na hodinách pracovnej, výtvarnej a technickej výchovy a pri laboratórnych prácach používa povinne podľa pokynov učiteľa ochranný pracovný odev.

10. Na hodine TEV (v telocvični a na rehabilitácii) odovzdá žiak vyučujúcemu do úschovy predmety ako hodinky, okuliare, retiazky.

11. Malé prestávky žiak využíva na prípravu na nasledujúcu vyučovaciu hodinu a na WC. Desiatuje spravidla cez veľkú prestávku, po druhej vyučovacej hodine vo svojej triede. Nedesiatuje na chodbe.

12. Papiere a odpadky sa vyhadzujú do košov. Nie je prípustné odhadzovať ich do záchodových mís, umývadiel a voľne po školskom areáli.

13. Manipulovať s oknami a žalúziami môže iba učiteľ, alebo žiak len v prítomnosti učiteľa a na jeho pokyn. Z bezpečnostných dôvodov je zakázané vykláňať sa z okien a vyhadzovať von papiere a iné predmety, ktoré môžu ohroziť zdravie iných ľudí.

14. Žiak do telocvične, učební vchádza a zotrváva v týchto miestnostiach v sprievode učiteľa.

15. Účasť na vyučovaní záujmovej činnosti je pre prihláseného žiaka povinná. Pred začiatkom záujmovej činnosti čaká na určenom mieste na vyučujúceho.

16. Počas celého vyučovania a cez prestávky žiak nesmie bez dovolenia učiteľa opustiť areál školy. 17. Na škole nie je prípustná akákoľvek forma šikanovania. Žiak, učitelia, nepedagogický zamestnanci sú povinní ohlásiť šikanovanie vedeniu školy. **Bližšie viď. Príloha č. 2**

# **V. Odchod žiakov zo školy**

1. Po skončení poslednej vyučovacej hodiny dá každý žiak svoje miesto do poriadku.
2. Žiaci spolu s vyučujúcim skontrolujú čistotu učebne a tabule, zatvorenie okien, zhasnutie svetla.
3. Triedu po vyučovaní opúšťajú žiaci spolu s vyučujúcim, asistentkou, ktorí ich odprevadia do jedálne školy, alebo do šatne
4. Žiak po príchode do šatne, sa prezuje, oblečie a disciplinovane opustí budovu. /sám, alebo v doprovode so zákonným zástupcom, alebo inej splnomocnenej osoby.
5. Ak žiak zistí nejakú stratu, ohlási ju vyučujúcemu alebo triednej učiteľke.
6. Po skončení vyučovania ide žiak domov , dodržiava dopravné predpisy a disciplínu.
7. Zdržiavať sa bez dozoru v budove školy a pred budovou školy nie je dovolené. V školských priestoroch sa môže žiak zdržiavať v čase mimo vyučovania len pri účasti na popoludňajších aktivitách s vedomím učiteľa, vedúceho krúžku.
8. Na prevzatie žiaka zo školy môže zákonný zástupca písomne splnomocniť svoje dieťa staršie ako desať rokov alebo inú pedagogickým zamestnancom známu osobu.

# **VI. Dochádzka žiakov do školy, povinnosť zákonného zástupcu**

1. Žiak dochádza na vyučovanie pravidelne a načas podľa rozvrhu hodín. Povinne sa zúčastňuje na činnostiach, ktoré organizuje škola v čase riadneho vyučovania, napr. na výchovných koncertoch, filmových predstaveniach, exkurziách, súťažiach, cvičeniach v prírode, účelových cvičeniach atď..

Zákon 245/2008 Z. z., §144, odsek 9 a 10 hovorí, že:

*(9) Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.*

*(10) Neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára .doklad – ospravedlnenku za každú neúčasť**žiaka v škole*. **Na základe rozhodnutia Pedagogickej rady zo dňa 24.08.2017, spojená škola bude vždy za každú neúčasť vyžadovať potvrdenie od lekára**.

2. Povinnosťou zákonného zástupcu, zástupcu zariadenia, je do troch pracovných dní, triednemu učiteľovi nahlásiť dôvod neprítomnosti žiaka na vyučovacom procese. Ak si zákonný zástupca, zástupca zariadenia, túto povinnosť nesplní, vymeškané hodiny žiaka sa budú počítať ako neospravedlnené hodiny, ktoré budú evidované v triednej dokumentácii. Ak má žiak 15 neospravedlnených vyučovacích hodín k 15. daného mesiaca, je povinnosťou triedneho učiteľa nahlásiť to na ÚPSVaR vo Vranove nad Topľou, bez ďalšieho vyzvania zákonného zástupcu, zástupcu zariadenia, pretože zákonný zástupca, zástupca zariadenia si nesplnil povinnosť ospravedlnenia neprítomnosti žiaka na vyučovacom procese.

3**.** Pri podozrení zo zanedbávania povinnej školskej dochádzky je zo strany školy potrebné konať vo veci:

a) ak žiak vymešká bez ospravedlnenia viac ako 15 vyučovacích hodín mesačne, riaditeľ školy bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny,

b) ak žiak vymešká bez ospravedlnenia viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať priestupkové konanie podľa § 6 ods. 4 a § 37 zákona č. 596/2003 Z. z. a podľa § 31 zákona č. 372/1990 Zb. o priestupkoch v znení neskorších predpisov,

c) ak žiak vymešká bez ospravedlnenia viac ako 100 vyučovacích hodín, je potrebné zo strany obce podať v zmysle § 211 TZ trestné oznámenie na zákonných zástupcov žiaka pre podozrenie zo spáchania trestného činu ohrozovania mravnej výchovy mládeže.

4. Neprítomnosť žiaka pre vážnu udalosť v rodine alebo vo výchovnom zariadení, doloženého písomným ospravedlnením zákonného zástupcu alebo zástupcom zariadenia (tlačivo na webovej stránke školy, u sociálnej pracovníčky), ospravedlní triedny učiteľ, **najviac 3 dni po sebe spolu alebo jednotlivo v priebehu jedného polroka a to do troch pracovných dní.** V prípade dlhšej absencie žiaka (viac ako 3 dni po sebe) na vyučovacom procese, môže tieto dni na základe písomnej žiadosti zákonného zástupcu alebo zástupcu zariadenia, ospravedlniť iba riaditeľ spojenej školy. 5. Za dôvod ospravedlnenej neprítomnosti sa uznáva najmä choroba, prípadne lekárom nariadený zákaz dochádzky do školy, infekčné ochorenie, nepriaznivé poveternostné podmienky, náhle prerušenie premávky hromadných dopravných prostriedkov, mimoriadne udalosti v rodine ( úmrtie v rodine, iné udalosti v rodine, pobyt v zahraničí), alebo účasť žiaka na súťažiach.

6. Ak žiak potrebuje odísť zo školy počas vyučovacieho procesu z hociktorej hodiny, triedny učiteľ ho uvoľní z vyučovania na základe priameho pohovoru so zákonným zástupcom (telefonický hovor, osobný pohovor v škole), alebo na základnej písomnej a zákonným zástupcom alebo zástupcom zariadenia podpísanej žiadosti. Triedny učiteľ je povinný túto skutočnosť oznámiť vyučujúcemu danej hodiny, z ktorej žiak odchádza.

7. Pri nepredvídanej príčine je rodič alebo zástupca zariadenia povinný čo najskôr telefonicky oznámiť dôvod neprítomnosti žiaka triednemu učiteľovi.

8**.** Žiak bude mať zníženú známku zo správania na polrok za daný počet vymeškaných, neospravedlnených hodín nasledovne:

15 až 30 hodín – uspokojivé (2)

31 až 60 hodín – menej uspokojivé (3)

61 a viac hodín – neuspokojivé (4)

9. Lekársku správu, v ktorej lekár odporúča skrátiť dĺžku vyučovania na 20 hodín týždenne pre denných žiakov, vydáva lekár len pre sociálne účely. Počet vyučovacích hodín je daný Rámcový učebný plán MŠ SR určuje pre daný ročník a daný variant počet vyučovacích hodín, ktoré žiak má absolvovať za týždeň. Zákonný zástupca a zástupca zariadenia, je povinný predložiť sociálnej pracovníčke školy toto potvrdenie do 15. 09. v každom novom školskom roku.

10. U žiakov s výrazne zhoršeným zdravotným stavom, ktorý si vyžaduje celkové oslobodenie od povinnosti dochádzať do školy (stav vyžadujúci si dlhodobú hospitalizáciu, hospic) vydáva riaditeľ rozhodnutie o oslobodení od povinnosti dochádzať do školy a to na základe žiadosti rodiča a lekárskeho odporúčania. Týmto žiakom, ktorí sú oslobodení od povinnosti dochádzať do školy sa vzdelávanie neposkytuje, pokiaľ na to nepominú dôvody( žiakovi nie je poskytnuté žiadne vzdelávanie ani v domácom prostredí).

11. **Ak zákonnému zástupcovi bol súdom nariadený zákaz styku s dieťaťom, je povinný ohlásiť to triednemu učiteľovi. V takom prípade mu škola nemôže odovzdať dieťa po vyučovaní alebo z ŠKD.**

12. **Ak žiak nemá podpisové právo alebo bol zbavený svojprávnosti, je zákonný zástupca z dôvodu podpisovania dokumentov žiakom, oznámiť to triednemu učiteľovi.**

13. **Škola (triedny učiteľ, vyučujúci, vychovávateľ v ŠKD, asistent) nemôže odovzdať žiaka zákonnému zástupcovi, ktorý má agresívne správanie, je pod vplyvom alkoholu alebo inej omamnej látky a to z dôvodu zodpovednosti školy za bezpečnosť a zdravie žiaka. S týmto nariadením boli oboznámení a sú povinní to dodržiavať učitelia, pedagogickí a nepedagogickí zamestnanci SŠ a ŠMŠ.**

14. **Ak učiteľ zistí výskyt príznakov syndrómu týraného, zneužívaného, zanedbávaného dieťaťa /CAN/, je povinný ohlásiť to ÚPSVaR vo Vranove nad Topľou. V prípade zistenia známok telesného týrania aktívnej povahy, zdravotná sestra, (rehabilitačné sestry), za prítomnosti zákonného zástupcu, triedneho učiteľa, vykonajú telesnú prehliadku žiaka a to ráno po príchode do školy a po skončení vyučovania. Z obhliadky bude vyhotovený záznam.**

15. **Povinnosťou zákonného zástupcu je na začiatku každého školského roka oboznámiť sa so Školským poriadkom SŠ, ktorý sa v elektronickej podobe nachádza na stránke školy a v tlačenej podobe vo vestibule školy.**

16. **Zákonný zástupca, ktorý si vyhotoví záznam z akcií SŠ / fotografia, videozáznam/, môže tento záznam použiť len pre súkromné účely. Nie je dovolené zverejniť a šíriť ich na sociálnych sieťach bez súhlasu dotknutej osoby. /Zákon č.18/2018 Z.z o ochrane osobných údajov, účinný od 25. mája 2018/.**

# **VII. Starostlivosť o zovňajšok**

1. Do školy prichádza žiak čistý a upravený.
2. Výstredné oblečenie, nápadná úprava vlasov a tváre, nosenie drahých šperkov je neprípustné.
3. Žiak dbá v škole o svoju osobnú hygienu, nosí do školy hygienické vrecúško (mydlo, uterák, hygienické vreckovky, vlhčené obrúsky a toaletný papier) a používa ho. Plienkované a inkotinentné deti nosia plienky.
4. Pred hodinou pracovného vyučovania a výtvarnej výchovy si oblečie pracovný odev podľa potreby.
5. Na hodine telesnej výchovy sa žiak prezlečie do športového úboru.
6. **Z hygienických dôvodov je potrebné každý mesiac zobrať na vypranie uterák a športový úbor.**

## VIII. Starostlivosť o učebnice, učebné pomôcky a školské zariadenie

1. V triede a v školských priestoroch je každý žiak povinný zachovávať čistotu, chrániť školský majetok a udržiavať poriadok.

2. Žiak šetrí učebnice, učebné pomôcky, školské zariadenia, školskú budovu a ostatný majetok, šetrí elektrickou energiou a vodou. Ak žiak úmyselne, alebo z nedbanlivosti poškodí školský majetok, jeho rodičia, alebo zákonný zástupca sú povinní túto škodu nahradiť.

3. Do školy je žiak povinný nosiť pridelené učebnice a školské potreby podľa rozvrhu hodín a pokynov pedagogických pracovníkov. Učebnice, zošity a žiacka knižka majú byť zabalené a vypísané.

# **IX. Povinnosti týždenníkov**

1. Týždenníkov v ZŠ určuje triedny učiteľ a sú zapísaní v "Triednej knihe ". V ŠZŠ triedny učiteľ určí žiaka, ktorý na určitý čas bude plniť funkciu týždenníka.

2. Týždenník alebo určený žiak, počas prestávky zotrie tabuľu vlhkou špongiou a na pokyn učiteľa ide po učebné pomôcky.

3. Po skončení vyučovania v triede utrie tabuľu vlhkou špongiou, uloží kriedy, zhasne svetlo a skontrolujú zatvorenie okien ak mu to zdravotný stav dovoľuje.

# **X. Povinnosti žiakov v ŠJ**

1. Strava vo výdajni školskej kuchyne sa vydáva od 11,30 – 13.00 hod.
2. **Rodič, alebo triedny učiteľ odhlási žiaka z obeda do 8.00 hod. Oznámi to triednu učiteľovi, alebo kuchárke ŠJ, po 8:00 odhlásenie rieši rodič s vedúcou ŠJ na ZŠ Sídlisko 2.**
3. Jedálny lístok sa nachádza vo vestibule školy a na webovej stránke školy.
4. Počas stolovania i celého pobytu v ŠJ sa žiak správa kultúrne – nebehá, nevykrikuje, nerozpráva.
5. Po skončení obeda zanechá svoje miesto v poriadku, podľa možnosti odovzdá riad pri okienku a opustí ŠJ.
6. **Podľa vnútornej smernice školy SŠ (prevádzkového poriadku ŠJ) z hygienických a technických dôvodov a po konzultácií s RÚVZ vo Vranove nad Topľou, nie je možné, aby v školskej výdajni jedál pri SŠ, žiak, dieťa (v ŠMŠ) dostávalo obed do obedárov. Neodhlásený obed, alebo zvyšný obed žiaka, dieťaťa, bude následne spracovaný do odpadu. Platí to pre všetky zložky spojenej školy s platnosťou od 10.09.2018. Prerokované a schválené na Pedagogickej rade dňa 07.09.2018.**

# **XI. Dochádzka žiakov do klubu detí**

1. Ak je žiak prihlásený do školského klubu detí, prichádza do oddelenia po skončení vyučovania alebo obeda. Školský klub č. 1 a č. 2 pre autistov (v budove č. 2), začína svoju činnosť po skončení 4. vyučovacej hodine a trvá do 16.30 hod.
2. Žiakov do ŠKD odovzdáva vychovávateľke učiteľ, vyučujúci poslednej vyučovacej hodiny, asistentka, alebo zdravotná sestra.
3. **Žiaci, ktorí nie sú prihlásení v ŠKD sa po skončení vyučovania nesmú zdržiavať v priestoroch školy. Rodič je povinný prísť po svoje dieťa načas a nezaťažovať tým prevádzku ŠKD. Z prevádzkových dôvodov je do školského klubu prednostne prijatý žiak zamestnaných rodičov. Po naplnení kapacity školských klubov už nie je možné prijať nového žiaka.**

# **XII. Povinnosti žiakov mimo školy**

1. Žiak sa musí správať slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania a vždy šíril svojím správaním dobré meno školy.

2. Na školských vychádzkach, výletoch a exkurziách sa žiaci riadia pokynmi učiteľa.

3. Správa sa priateľsky ku svojim spolužiakom a kamarátom, pomáha im v práci, slušne sa vyjadruje.

4. Je pozorný a ochotný k starším, chorým ľuďom a k ženám. Chráni svoje zdravie a zdravie svojich spolužiakov, dbá o bezpečnosť na ulici a dodržuje pravidlá cestnej premávky.

5. Vo večerných hodinách sa nezdržiava bez dozoru na verejných, kultúrnych, spoločenských a športových podujatiach. Požívanie akýchkoľvek drog, omamných látok, liehových nápojov a fajčenie je pre žiakov SŠ neprípustné /zakázané/ aj mimo trvania školského roka.

# **XIII. Starostlivosť o ochranu zdravia žiakov, podmienky na zaistenie bezpečnosti žiakov a ich ochrany pred sociálno-patologickými javmi, diskrimináciou alebo násilím**

1. Žiak musí chrániť svoje zdravie a zdravie spolužiakov; žiak nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, požívať zdraviu škodlivé omamné látky. **V budovách školy, ako aj v celom areáli školy je prísny ZÁKAZ FAJČENIA pre žiakov, pedagogických a nepedagogických zamestnancov školy, rodičov!**

2. Je zakázané nosiť do školy predmety, ktoré rozptyľujú pozornosť žiaka a pozornosť spolužiakov, prípadne ohrozujú bezpečnosť a zdravie, taktiež väčšie sumy peňazí a cenné predmety.

3. Je prísne zakázané nosiť do školy zbrane, nože, cigarety, zápalky, zapaľovače, alkohol, omamné látky, drogy alebo iné veci, ktoré ohrozujú bezpečnosť, zdravie, a morálny vývoj, jednotlivca i ostatných žiakov.

4. Všetci žiaci sú na začiatku školského roka triednym učiteľom oboznámení so Školským poriadkom školy, so zásadami bezpečnosti a ochrany zdravia v škole a mimo školy.

5. Riaditeľ školy poverí niektorého pedagogického zamestnanca funkciou koordinátora prevencie, ktorý bude v spolupráci s výchovným poradcom, triednymi učiteľmi, políciou, ÚPSVaR, príp. ďalšími organizáciami koordinovať ochranu žiakov pred sociálno-patologickými javmi, diskrimináciou a násilím

6. Žiak nesmie jednotlivo a samostatne bez dozoru používať výťah, ani sa zdržiavať v blízkosti jeho dverí, aby nedošlo k úrazu, alebo k znemožnení jeho prevádzky. Výťah používa iba v sprievode dospelej osoby.

7. Je povinný počas vyučovania, prestávok ako aj na podujatiach organizovaných školou mimo priestorov školy chrániť svoje zdravie a zdravie svojich spolužiakov.

8. V prípade úrazu alebo náhleho ochorenia žiak ihneď informuje vyučujúceho, dozor konajúceho učiteľa alebo najbližšiu dospelú osobu. O úraze alebo ochorení žiaka informuje zákonného zástupcu škola. Pri každom úraze sa spíše záznam o úraze do Knihy úrazov.

9. Pri úraze alebo nevoľnosti žiaka je zdravotná sestra povinná poskytnúť prvú pomoc. Pri podozrení na vážnejší úraz alebo ochorenie zabezpečí škola lekársku pomoc. O úraze alebo ochorení informuje zdravotná sestra v spolupráci s triednym učiteľom zákonného zástupcu žiaka. Na ošetrenie pôjde so svojim zákonným zástupcom. V prípade dlhodobej neprítomnosti zákonného zástupcu, žiaka na ošetrenie doprevádza zdravotná sestra.

10. Žiak je povinný rešpektovať pokyny a príkazy vyučujúceho, dozor konajúceho pedagóga, zamestnanca počas vyučovania, cez prestávky, na školskej vychádzke, na exkurzii a pri ostatnej výchovno - vzdelávacej činnosti vyplývajúcej z učebných osnov, pri výchovných akciách organizovaných školou, pri školskom stravovaní, ktorí zodpovedajú za bezpečnosť žiakov. .

**XIV. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy**

**A. Vzájomné vzťahy medzi žiakmi**

1. Žiaci sa správajú k sebe úctivo, priateľsky, navzájom sa rešpektujú a pomáhajú si.

2. Žiak nešikanuje svojich spolužiakov, nevydiera ich a neubližuje im.

3. Ak v školskom /triednom/ kolektívne nastane šikanovanie, rasová diskriminácia, náboženská neznášanlivosť, alebo iná neprípustná neznášanlivosť, povinnosťou žiaka je oznámiť to triednemu učiteľovi, inému vyučujúcemu, výchovnému poradcovi.

4. V priestoroch školy aj na mimoškolských podujatiach sa správa tak, aby neohrozoval seba a zdravie

svojich spolužiakov.

5. Uplatňuje svoje práva, rešpektuje práva iných a plní si svoje povinnosti v zmysle tohto školského poriadku.

6. Žiak má uznávať druhých bez ohľadu na rasu, náboženstvo, kultúru alebo postihnutie, nemá nikoho umlčovať a ponižovať.

**B. Vzájomné vzťahy medzi žiakmi a pedagógmi**

1. Žiaci sa správajú slušne k svojim pedagógom, rešpektujú ich pokyny, plnia si povinnosti vyplývajúce

s výchovno-vzdelávacieho procesu a zo školského poriadku.

2. V prípade vzniknutých problémov požiadajú o radu alebo pomoc triedneho učiteľa.

3. Pedagógovia vo výchovno-vzdelávacom procese dodržiavajú práva dieťaťa.

**C. Vzájomné vzťahy medzi žiakmi a ďalšími nepedagogickými zamestnancami školy**

1. Žiak uplatňuje:

- pravidlá slušného spoločenského správania aj vo vzťahu k ostatným nepedagogickým zamestnancom školy, prejavujeme im náležitú úctu,

- pri príchode a odchode slušne pozdraví, pri požiadaní použije slovo prosím, za pomoc následne poďakuje,

- nepoužíva vulgárne výrazy,

2. Žiak informuje o možných prekážkach svojej prípravy na vyučovanie alebo o problémoch ohrozujúcich zdravý vývin svojej osobnosti, tr. učiteľa, asistenta, dozor konajúceho zamestnanca.

3. Akékoľvek porušenie zákona, narušenie medziľudských vzťahov, konfliktov, je žiak, pedagóg, nepedagogický zamestnanec, povinný hlásiť pedagogickým zamestnancom, nepedagogickým zamestnancom alebo vedeniu školy,

- žiak je povinný byť zdvorilý voči všetkým dospelým občanom, pozorný k chorým a starým ľuďom, pomáhať a chrániť mladších žiakov a deti,

- v rámci úcty k osobnosti človeka, či už medzi žiakmi navzájom, ale aj zo strany učiteľa, nepedagogického zamestnanca školy voči žiakom sa zakazuje uplatňovať tieto prejavy: urážanie, oslovovanie hanlivými menami, podceňovanie, ponižovanie, využívanie fyzických trestov a sily.

- v rámci dobrého spolunažívania medzi žiakmi, medzi žiakmi učiteľmi a nepedagogickými zamestnancami, majú zúčastnené strany dodržiavať tieto pravidlá: konať poctivo, úprimne a podľa morálnych pravidiel, povedať, čo si myslím a dokázať počúvať iných, mať ohľad na iných a ich problémy, všímať si, čo potrebujú iní ľudia, pomáhať im, starať sa o nich, byť zodpovedný a dôveryhodný, usilovne pracovať a byť ochotný urobiť čo najviac a najlepšie, snažiť sa dozvedieť alebo poznať veci v plnom rozsahu, vedieť sa zasmiať, byť veselý a vtipný bez zraňovania iných,

- každý zamestnanec školy sleduje správanie žiakov s cieľom zamedziť, prípadne odhaliť sociálnopatologické javy v správaní žiakov, napr. šikanovanie žiakov, prechovávanie drog, poškodzovanie školského majetku a pod,

- pri akomkoľvek podozrení na šikanovanie a iné sociánopatologické javy upozorní prevádzkový zamestnanec ktoréhokoľvek pedagogického pracovníka, ktorý je ďalej povinný postúpiť vec triednemu učiteľovi, výchovnému poradcovi a vedeniu školy.

# **XV. Výchovné opatrenia**

**a)** Za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív a vzornú dochádzku bude žiakovi udelená pochvala. Pochvaly sa udeľujú ústne alebo písomne. Škola udeľuje:

* 1. pochvalu od vyučujúceho do Poznámok k práci žiakov v Klasifikačnom zázname
  2. pochvalu od vyučujúceho do žiackej knižky žiaka
  3. pochvalu od triedneho učiteľa pred kolektívom triedy
  4. pochvalu od riaditeľa školy pred kolektívom triedy, školy
  5. so ZRPŠ knižnú odmenu

Návrh na udelenie pochvaly alebo iného ocenenia sa prerokuje na pedagogickej rade. Pochvala alebo iné ocenenie sa zaznamenávajú do triedneho výkazu.

1. Za závažné alebo opakované previnenia bude žiakovi udelené výchovné opatrenie, ktoré spravidla predchádza zníženiu známky zo správania. Pred udelením niektorého opatrenia sa pozve rodič resp. zákonný zástupca do školy na prejednanie. Aj za jedno previnenie možno žiakovi udeliť výchovné opatrenie na posilnenie disciplíny. Podľa závažnosti previnenia sa ukladá niektoré z týchto opatrení :
   1. zápis do žiackej knižky
   2. zápis do Poznámok k práci žiakov do Klasifikačného záznamu
   3. napomenutie od triedneho učiteľa
   4. pokarhanie od triedneho učiteľa
   5. pokarhanie od riaditeľa školy

Opatrenie sa zaznamenáva do triedneho výkazu.

K bodom a), b) viac v metodických pokynoch:

* + *Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím.*
  + *Metodický pokyn č. 18/2015 na hodnotenie a klasifikáciu prospechu a správania žiakov praktických škôl.*
  + *Metodický pokyn 31/2011 na hodnotenie žiakov s autizmom a ďalšími pervazívnymi vývinovými poruchami s mentálnym postihnutím.*
  + *Metodický pokyn 22/2011 na hodnotenie žiakov základnej školy.*

1. Pri počte viac ako 15 vymeškaných neospravedlnených vyučovacích hodín v jednom mesiaci, škola oznámi zanedbávanie povinnej školskej dochádzky dieťaťa obci a triedny učiteľ navrhne zníženú známku zo správania následovne:

15 – 30 neospravedlnených hodín: 2

31-60 neospravedlnených hodín: 3

61 neospravedlnených hodín a viac: 4

1. V prípade, ak si žiak opakovane bez vážnejšieho dôvodu neprinesie pomôcky na vyučovanie, môže mu triedny učiteľ udeliť napomenutie alebo navrhnúť niektoré z výchovných opatrení.

# **XVI Hodnotenie a klasifikácia správania**

1. Dodržiavanie pravidiel správania a tohto školského poriadku školy počas klasifikačného obdobia je kritériom na hodnotenie a klasifikáciu žiakov.
2. Správanie žiaka sa klasifikuje so zreteľom na jeho vek, zdravotné znevýhodnenie, fyzické a psychické osobitosti.
3. **Požiadavky na klasifikáciu správania v PŠ (metodický pokyn 18/2015):**

**Klasifikáciu správania žiaka navrhuje triedny učiteľ po prerokovaní s učiteľmi a schvaľuje riaditeľ školy po prerokovaní v pedagogickej rade.**

**Hodnotenie správania žiaka sa zaznamenáva do pedagogickej dokumentácie žiaka.**

**Hodnotenie a klasifikácia správania sa posudzuje podľa týchto kritérií:**

**ako žiak dodržiava pravidlá správania,**

**ako plní ustanovenia školského poriadku,**

**ako plní pokyny vyučujúcich a vedenia školy,**

**ako dodržiava mravné zásady a pravidlá spolunažívania v škole a na verejnosti,**

**ako sa správa v kolektíve.**

**Pri klasifikácii správania žiaka sa v jednotlivých prípadoch prihliada na psychický a zdravotný stav žiaka, na osobitosti mentálneho postihnutia žiaka a na prognózu vývinu žiaka.**

**a) Správanie žiakov sa klasifikuje podľa tejto stupnice:**

***Stupeň 1 – veľmi dobré*.**

**Stupňom 1 – veľmi dobré sa žiak klasifikuje, ak dodržiava ustanovenia školského poriadku a len ojedinele sa môže dopustiť menej závažného priestupku.**

***Stupeň 2 – uspokojivé*.**

**Stupňom 2 – uspokojivé sa žiak klasifikuje, ak sa dopustí závažnejšieho priestupku, alebo sa opakovane dopúšťa menej závažných priestupkov voči ustanoveniu školského poriadku. Žiak je však prístupný výchovnému pôsobeniu a usiluje sa svoje chyby napraviť.**

***Stupeň 3 – menej uspokojivé*.**

**Stupňom 3 – menej uspokojivé sa žiak klasifikuje, ak sa dopustí závažného priestupku voči školskému poriadku, alebo sa aj po udelení druhého stupňa klasifikácie správania dopúšťa závažnejších priestupkov.**

***Stupňom 4 – neuspokojivé*.**

**Stupňom 4 – neuspokojivé sa žiak klasifikuje, ak jeho správanie je v rozpore s ustanoveniami školského poriadku. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.**

**b) Za vzorné správanie, vzorné plnenie povinností, mimoriadny prejav aktivity a iniciatívy, dlhodobú svedomitú prácu, výrazné prosociálne správanie, ktoré pozitívne ovplyvňuje sociálnu klímu v triede a v škole a záslužný alebo statočný čin, možno žiakovi udeliť pochvalu alebo iné ocenenie. )**

**Pochvalu alebo iné ocenenie udeľuje žiakovi triedny učiteľ, vychovávateľ alebo riaditeľ školy. ) V osobitne odôvodnených prípadoch, najmä ak ide o mimoriadne záslužný alebo statočný čin, môže žiakovi udeliť pochvalu alebo iné ocenenie zástupca zriaďovateľa, zástupca štátnej správy v školstve alebo minister školstva Slovenskej republiky.**

**Návrhy na udelenie pochvaly alebo iného ocenenia sa prerokujú v pedagogickej rade. Pochvala alebo iné ocenenie sa udeľuje spravidla na zhromaždení triedy alebo školy.**

**Na posilnenie disciplíny, za menej závažné, závažnejšie alebo opakované previnenia voči školskému poriadku možno žiakovi uložiť napomenutie alebo pokarhanie od triedneho učiteľa alebo pokarhanie od riaditeľa školy.**

**O udelení pokarhania informuje riaditeľ školy preukázateľným spôsobom zákonného zástupcu žiaka, opatrenie sa zaznamenáva do triedneho výkazu.**

**4. Požiadavky na klasifikáciu správania v ŠZŠ (metodický pokyn 19/2015):**

**a) Správanie žiaka sa klasifikuje týmito stupňami:**

**1 – veľmi dobré,**

**2 – uspokojivé,**

**3 – menej uspokojivé,**

**4 – neuspokojivé.**

***Stupeň 1 (veľmi dobré)***

**Žiak dodržiava pravidlá správania a školský poriadok a len ojedinele sa dopúšťa menej závažných previnení.**

***Stupeň 2 (uspokojivé)***

**Žiak porušuje jednotlivé pravidlá správania a školského poriadku, je prístupný výchovnému pôsobeniu a usiluje sa svoje chyby napraviť.**

***Stupeň 3 (menej uspokojivé)***

**Žiak závažne porušuje pravidlá správania a školský poriadok alebo sa dopúšťa ďalších previnení.**

***Stupeň 4 (neuspokojivé)***

**Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.**

**b) Postup pri hodnotení správania žiaka ŠZŠ:**

**Za vzorné správanie, za vzorné plnenie povinností alebo za statočný čin môže riaditeľ školy udeliť žiakovi pochvalu alebo iné ocenenie.**

**Návrh na udelenie pochvaly alebo iného ocenenia sa prerokuje v pedagogickej rade.**

**Pochvala alebo iné ocenenie sa zaznamenávajú do triedneho výkazu.**

**Opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku. Podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.**

**O udelení opatrenia informuje riaditeľ školy preukázateľným spôsobom zákonného zástupcu žiaka, opatrenie sa zaznamená do triedneho výkazu.**

**Vo výnimočných prípadoch sa správanie žiaka, ktorý nie je dostatočne schopný ho ovládať neklasifikuje. Rozhoduje o tom triedny učiteľ a riaditeľ školy v spolupráci so psychológom, odborným lekárom a zákonným zástupcom žiaka. V triednom výkaze sa uvedie, prečo žiak nebol klasifikovaný. Na vysvedčení sa uvedie „nehodnotené“.**

**5. Požiadavky na klasifikáciu správania v ZŠ (metodický pokyn 22/2011):**

**a) Správanie žiaka sa klasifikuje týmito stupňami:**

**1 – veľmi dobré,**

**2 – uspokojivé,**

**3 – menej uspokojivé,**

**4 – neuspokojivé.**

***Stupeň 1 (veľmi dobré)***

**Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.**

**Stupeň 2 (uspokojivé)**

**Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.**

**Stupeň 3 (menej uspokojivé)**

**Žiak závažne porušuje pravidlá správania a školský poriadok alebo sa dopúšťa ďalších previnení.**

**Stupeň 4 (neuspokojivé)**

**Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.**

**b) Kritériom na hodnotenie správania je dodržiavanie pravidiel správania žiaka a školského poriadku počas hodnotiaceho obdobia. Učitelia pritom využívajú najmä pozitívnu motiváciu.**

**Správanie žiaka sa hodnotí so zreteľom na vekové osobitosti podľa týchto požiadaviek:**

**a) pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,**

**b) opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.**

**Hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú a schvaľuje riaditeľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka.**

**Hodnotenie správania začleneného žiaka so špeciálnymi výchovno-vzdelávacími potrebami (s poruchami pozornosti, s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie alebo so školským špeciálnym pedagógom a zákonným zástupcom žiaka.**

**6. Požiadavky na klasifikáciu správania v ZŠ (metodický pokyn 31/2011 na hodnotenie žiakov**

**s autizmom alebo ďalšími pervazívnymi vývinovými poruchami s mentálnym postihnutím):**

**a) Správanie žiaka sa klasifikuje jedným z nasledujúcich stupňov s prihliadnutím na vývinový a mentálny stupeň jeho postihnutia:**

**a) 1 – veľmi dobré,**

**b) 2 – uspokojivé,**

**c) 3 – menej uspokojivé,**

**d) 4 – neuspokojivé.**

***Stupeň 1 (veľmi dobré)***

**Žiak dodržiava pravidlá správania a školský poriadok, len ojedinele ich porušuje.**

***Stupeň 2 (uspokojivé)***

**Žiak vedome porušuje jednotlivé pravidlá správania a školského poriadku, je však prístupný výchovnému pôsobeniu a usiluje sa svoje chyby napraviť.**

***Stupeň 3 (menej uspokojivé)***

**Žiak vedome závažne porušuje pravidlá správania a školský poriadok bez prejavov snahy o zlepšenie svojho správania.**

***Stupeň 4 (neuspokojivé)***

**Žiak vedome sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.**

**b) Za vzorné správanie, za vzorné plnenie povinnosti možno žiakovi udeliť pochvalu alebo iné ocenenie.**

**Návrh na udelenie pochvaly alebo iného ocenenia sa prerokuje v pedagogickej rade.**

**Pochvala a iné ocenenia sa zaznamenávajú do triedneho výkazu.**

**Ak sa žiak previní proti školskému poriadku, táto skutočnosť bude prekonzultovaná so zákonným zástupcom žiaka, opatrenie sa zaznamená do triedneho výkazu.**

**V opodstatnených prípadoch sa správanie žiaka, ktorý nie je dostatočne schopný ho ovládať, neklasifikuje. Rozhoduje o tom riaditeľ školy na návrh triedneho učiteľa v spolupráci so psychológom, odborným lekárom a zákonným zástupcom žiaka.**

**V triednom výkaze sa uvedie, prečo žiak nebol klasifikovaný. Na vysvedčení sa namiesto niektorého zo stupňov určených na hodnotenie správania uvedie slovo „nehodnotené“.**

Ak sa žiak previní proti školskému poriadku, možno mu uložiť napomenutie alebo pokarhanie od triedneho učiteľa, pokarhanie od riaditeľa, podmienečné vylúčenie alebo vylúčenie.

Ak žiak svojim správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že neumožňuje ostatným účastníkom výchovy a vzdelávania vzdelávanie, riaditeľ školy alebo školského zariadenie, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy alebo školského zariadenia bezodkladne privolá

- zákonného zástupcu

- zdravotnú pomoc

- policajný zbor.

Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam.

# **XVII. Hodnotenie a klasifikácia výchovno- vzdelávacích výsledkov**

Hodnotenie žiaka je nevyhnutná súčasť výchovno-vzdelávacieho procesu, ktoré má informatívnu, motivačnú a korekčnú funkciu. Žiak sa v procese výchovy a vzdelávania hodnotí priebežne a celkovo. Žiak a  jeho zákonný zástupca má právo dozvedieť sa spôsob a výsledok hodnotenia. Hodnotenie žiaka sa vykonáva *klasifikáciou*, *slovným hodnotením*, *kombináciou* *klasifikácie a slovného hodnotenia* alebo *slovným komentárom* bez vyjadrenia stupňov. O spôsobe hodnotenia rozhodne riaditeľ školy po prerokovaní v pedagogickej rade. Predmety, ktoré sa neklasifikujú, sú určené v školskom vzdelávacom program.

1. **Hodnotenie a klasifikácia žiakov PŠ:**

Ministerstvo školstva, vedy, výskumu a športu Slovenskej republiky (ďalej len „ministerstvo“) podľa § 14 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva tento metodický pokyn:

Čl. 1 Metodický pokyn upravuje postup hodnotenia a klasifikácie žiakov praktických škôl, ktorý sa uplatňuje v procese výchovy a vzdelávania v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a vyhláškou č. 322/2008 Z. z. o špeciálnych školách.

Hodnotenie žiaka

**a)** Hodnotenie žiaka sa v rámci vzdelávania vykonáva podľa úrovne dosiahnutých výsledkov slovným hodnotením, klasifikáciou, kombináciou klasifikácie a slovného hodnotenia alebo slovným komentárom o dosiahnutých vzdelávacích výsledkoch bez vyjadrenia stupňov. ) O spôsobe hodnotenia rozhodne riaditeľ školy po prerokovaní v pedagogickej rade.

Slovné hodnotenie je jednou z foriem hodnotenia, ktorého výsledky v jednotlivých vyučovacích predmetoch prvého až tretieho ročníka praktickej školy sa vyjadrujú týmito štyrmi stupňami: dosiahol veľmi dobré výsledky, dosiahol dobré výsledky, dosiahol uspokojivé výsledky, dosiahol neuspokojivé výsledky. )

Klasifikácia je jednou z foriem hodnotenia, ktorej výsledky v jednotlivých vyučovacích predmetoch prvého až tretieho ročníka praktickej školy sa vyjadrujú týmito stupňami: 1 – výborný, 2 – chválitebný, 3 – dobrý, 4 – dostatočný, 5 – nedostatočný. )

Kombinácia klasifikácie a slovného hodnotenia je forma hodnotenia, pri ktorej sa výsledky v jednotlivých vyučovacích predmetov môžu vyjadriť stupňom klasifikácie alebo slovným hodnotením.

Slovný komentár je forma hodnotenia o dosiahnutých vzdelávacích výsledkoch bez vyjadrenia stupňov. Obsahuje výstižné, súhrnné zhodnotenie aktuálnej úrovne vedomostí, zručností, návykov a vynaloženého úsilia žiaka. Vychádza z posúdenia dosiahnutých očakávaných výstupov príslušného vzdelávacieho programu. Učiteľ v ňom zhodnotí klady a citlivo poukáže na nedostatky práce žiaka.

**b)** Zásady hodnotenia a klasifikácie žiakov

Súčasťou výchovno-vzdelávacieho procesu v praktickej škole je systematické hodnotenie žiaka. Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacieho programu pre praktickú školu. ) Hodnotenie a klasifikácia preukázaného výkonu žiaka v príslušnom predmete nemôžu byť znížené na základe správania žiaka.

Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.

Žiak má právo

- vedieť, čo sa bude hodnotiť a akým spôsobom,

- dozvedieť sa výsledok každého hodnotenia,

- na objektívne hodnotenie.

Vo výchovno-vzdelávacom procese sa podľa úrovne dosiahnutých výsledkov uskutočňuje priebežné a súhrnné hodnotenie a klasifikácia žiaka. Priebežné hodnotenie a klasifikácia sa uplatňuje pri hodnotení čiastkových výsledkov a prejavov žiaka. Súhrnné hodnotenie a klasifikácia sa vykonávajú na konci každého polroka.

Pri hodnotení a klasifikácii sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berú sa do úvahy osobitosti mentálneho postihnutia, celkový zdravotný stav, vynaložené úsilie žiaka a v plnej miere sa rešpektujú jeho ľudské práva.

Učiteľ priebežne hodnotí výsledky žiaka, jeho vedomosti, zručnosti a návyky. Vyzdvihuje žiakove klady a súčasne ho taktne usmerňuje v ďalšom postupe pri učení so zameraním na zvýšenie úsilia získať ďalšie vedomosti, zručnosti a návyky.

Vyučovacie predmety, v ktorých predmetom hodnotenia sú dosahované výsledky žiaka, sú rozdelené nasledovne:

- všeobecnovzdelávacie predmety,

- odborno-praktické predmety,

- voliteľné predmety.

U žiaka, ktorý má výrazné rozdiely v ústnom a písomnom prejave, sa pri skúšaní, ktoré predstavuje východisko pre hodnotenie jeho učebných výsledkov, uprednostňuje forma, ktorá zohľadňuje jeho špeciálne výchovno-vzdelávacie potreby. Priebežne sa používajú rôzne formy zisťovania úrovne vedomostí a zručností žiaka, rešpektujúc osobitosti mentálneho postihnutia.

**c)** Získavanie podkladov na hodnotenie a klasifikáciu

Podklady na hodnotenie a klasifikáciu výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

- sústavným diagnostickým pozorovaním žiaka,

- sústavným sledovaním výkonov žiaka a jeho pripravenosti na vyučovanie,

- rôznymi druhmi skúšok (praktické, pohybové, ústne, písomné, grafické, vedomostné),

- analýzou výsledkov rôznych činností žiaka s osobitným zameraním na manuálnu zručnosť, úroveň

dosiahnutej samoobsluhy a na celkovú sociálnu vyspelosť,

- konzultáciami s ostatnými pedagogickými zamestnancami, podľa potreby aj s výchovným poradcom,

zamestnancami centier špeciálno-pedagogického poradenstva, príslušným dorastovým lekárom a ďalšími

odbornými lekármi, školským psychológom, logopédom, asistentom učiteľa,

- rozhovormi so žiakom, rodičmi alebo zákonnými zástupcami.

Žiak je z predmetu skúšaný ústne, písomne alebo prakticky. Žiak by mal byť v priebehu polroka z jedného vyučovacieho predmetu vyskúšaný minimálne dvakrát.

Učiteľ vedie evidenciu o každom hodnotení žiaka podľa vnútorných predpisov školy. V priebehu školského roka zaznamenáva výsledky žiaka a jeho prejavy najmä preto, aby mohol žiakovi poskytnúť spätnú väzbu a usmerňovať výchovno-vzdelávací proces žiaka v zmysle jeho možností rozvoja a informovať zákonných zástupcov žiaka.

Učiteľ oznámi žiakovi výsledok každého hodnotenia a klasifikácie, poukáže na klady a nedostatky hodnotených prejavov, výkonov a výtvorov. Po ústnom vyskúšaní učiteľ oznámi žiakovi výsledok hodnotenia ihneď tak, aby žiak hodnoteniu porozumel. Výsledky hodnotenia písomných skúšok, prác aj praktických činností oznámi žiakovi a predloží k nahliadnutiu najneskôr do 7 dní.

Podkladom pre celkové hodnotenie vyučovacieho predmetu sú:

- známky alebo slovné hodnotenie za ústne odpovede,

- známky alebo slovné hodnotenie za písomné práce, grafické práce, praktické práce, pohybové činnosti,

- posúdenie prejavov žiaka podľa čl. 3 ods. 5.

**d)** Postup pri hodnotení a klasifikácii prospechu

Výsledné hodnotenie prospechu žiaka vo vyučovacom predmete určí vyučujúci.

V predmete, v ktorom vyučuje viac učiteľov, určia výsledné hodnotenie za klasifikačné obdobie príslušní učitelia po vzájomnej dohode.

Pri hodnotení sa posudzujú výsledky práce žiaka objektívne a zohľadňuje sa miera ich náročnosti, pričom sa prihliada na závažnosť mentálneho postihnutia a vynaložené úsilie žiaka. U žiakov s mentálnym postihnutím má hodnotenie významnú povzbudzujúcu a motivačnú úlohu.

Pri celkovom hodnotení sa na konci klasifikačného obdobia hodnotia učebné výsledky, ktoré žiak dosiahol za celé klasifikačné obdobie. Pritom sa prihliada na snahu a svedomitosť žiaka, na jeho individuálne schopnosti a záujmy aj mimo školy, na záujem o prácu.

Riaditeľ školy zabezpečí zjednotenie hodnotiacich kritérií u všetkých pedagogických zamestnancov školy.

Podmienky na hodnotenie žiaka v náhradnom termíne, na vykonanie opravnej skúšky a komisionálnej skúšky sú stanovené v § 56 a 57 zákona č. 245/2008 Z. z. v znení neskorších predpisov.

Zákonných zástupcov žiaka informuje priebežne o výsledkoch a správaní žiaka triedny učiteľ, učitelia jednotlivých predmetov. V prípade mimoriadneho zhoršenia výsledkov alebo správania informuje zákonných zástupcov triedny učiteľ bezprostredne a preukázateľným spôsobom.

Triedny učiteľ oboznamuje zákonných zástupcov s výsledkami práce celej triedy za uplynulé obdobie. Osobitnú pozornosť v individuálnom pohovore venuje zákonným zástupcom žiakov, ktorí nezvládli požiadavky vzdelávacieho programu, alebo sa u nich prejavuje slabá disciplína a negatívny vzťah ku školskej dochádzke.

V doložke vysvedčenia žiaka so zdravotným znevýhodnením sa uvádzajú aj ďalšie dôležité skutočnosti súvisiace s jeho vzdelávaním, ako napríklad vzdelávanie podľa individuálneho vzdelávacieho programu, ročník ukončenia povinnej školskej dochádzky.

**e)** Hodnotenie prospechu žiaka

Výchovno-vzdelávacie výsledky v jednotlivých vyučovacích predmetoch sa pre prvý až tretí ročník hodnotia slovne týmito stupňami:

*Stupeň – dosiahol veľmi dobré výsledky*

Stupňom – dosiahol veľmi dobré výsledky sa hodnotí žiak, ktorý je aktívny, čiastočne samostatný. Ovláda poznatky a pojmy podľa obsahu vzdelávania. Využíva a čiastočne rozvíja svoje osobné predpoklady v individuálnych a kolektívnych prejavoch. V ústnom, písomnom a grafickom prejave dosahuje dobré výsledky vzhľadom na stupeň postihnutia. Osvojené poznatky a zručnosti aplikuje pri riešení nových úloh. Výsledky jeho činností sú veľmi dobré.

*Stupeň – dosiahol dobré výsledky*

Stupňom – dosiahol dobré výsledky sa hodnotí žiak, ktorý je menej aktívny, snaží sa byť samostatný, zväčša ovláda poznatky a pojmy podľa obsahu vzdelávania. Čiastočne využíva svoje schopnosti v individuálnom a kolektívnom prejave. Jeho ústny, písomný a grafický prejav je zodpovedajúci stupňu postihnutia. Osvojené poznatky a zručnosti aplikuje v úlohách s podporou učiteľa. Výsledky jeho činností sú dobré.

*Stupeň – dosiahol uspokojivé výsledky*

Stupňom – dosiahol uspokojivé výsledky sa hodnotí žiak, ktorý je prevažne pasívny. Poznatky a pojmy podľa obsahu vzdelávania ovláda iba čiastočne. Jeho ústny, písomný a grafický prejav vykazuje uspokojivé výsledky vzhľadom na stupeň postihnutia. Pri využívaní poznatkov a zručností je nesamostatný, často potrebuje usmernenie svojej práce a pomoc učiteľa. Kvalita výsledkov jeho činností je uspokojivá.

*Stupeň – dosiahol neuspokojivé výsledky*

Stupňom – dosiahol neuspokojivé výsledky sa hodnotí žiak, ktorý je nesamostatný, pasívny. Neosvojil si poznatky a pojmy požadované obsahom vzdelávania. Jeho ústny, písomný a grafický prejav je neuspokojivý aj s prihliadnutím na stupeň postihnutia. Pri využívaní svojich minimálnych vedomostí potrebuje sústavnú pomoc učiteľa. Kvalita výsledkov jeho činností je neuspokojivá.

Výchovno-vzdelávacie výsledky v jednotlivých vyučovacích predmetoch sa pre prvý až tretí ročník hodnotia slovným komentárom bez vyjadrenia stupňov podľa týchto zásad:

**Slovný komentár** má byť vecný, komplexný, motivujúci, pozitívne formulovaný. Má vystihovať, čo žiak v danom hodnotiacom období dosiahol, jeho pokroky, snaženie a vzťah k jednotlivým činnostiam. Učiteľ posudzuje výsledky práce žiaka objektívne a primerane náročne, pričom prihliada na závažnosť jeho mentálneho postihnutia a vynaloženého úsilia.

**f)** Celkové hodnotenie žiaka na konci prvého a druhého polroka vyjadruje súhrn výsledkov vo vyučovacích predmetoch a jeho správania.

**g)** Celkové hodnotenie žiaka prvého až tretieho ročníka praktickej školy sa na konci prvého polroka na výpise slovného hodnotenia alebo klasifikácie prospechu a správania žiaka a na konci druhého polroka na vysvedčení vyjadruje:

- prospel(a) s vyznamenaním,

- prospel(a) veľmi dobre,

- prospel(a),

- neprospel(a).

Žiak hodnotený slovne **prospel s vyznamenaním**, ak ani v jednom povinnom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je hodnotené ako “veľmi dobré“. Žiak prospel s vyznamenaním, ak ani v jednom povinnom vyučovacom predmete nemá stupeň prospechu horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je hodnotené ako "veľmi dobré".

Žiak hodnotený slovne **prospel veľmi dobre**, ak ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je hodnotené ako “veľmi dobré“. Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných vyučovacích predmetov nemá horší ako 2,0 a jeho správanie je hodnotené ako "veľmi dobré".

Žiak hodnotený slovne **prospel**, ak ani v jednom povinnom vyučovacom predmete nebol hodnotený ako „dosiahol neuspokojivé výsledky“. Žiak prospel, ak nemá stupeň prospechu nedostatočný ani v jednom povinnom vyučovacom predmete.

Žiak hodnotený slovne **neprospel**, ak z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“. Žiak neprospel, ak má z niektorého povinného vyučovacieho predmetu aj po opravnej skúške stupeň prospechu nedostatočný.

**h)** Celkové hodnotenie žiaka prvého až tretieho ročníka praktickej školy sa na konci prvého polroka na výpise slovného komentára a správania žiaka a na konci druhého polroka na vysvedčení vyjadruje:

- prospel(a),

- neprospel(a).

**i)** Žiak hodnotený slovným komentárom prospel, ak zvládol učivo povinných predmetov príslušného vzdelávacieho programu.

**j)** Žiak hodnotený slovným komentárom neprospel, ak nezvládol očakávaný výstup v povinných predmetoch príslušného vzdelávacieho programu.

**k)** Žiakovi, ktorý nebol hodnotený z niektorého vyučovacieho predmetu, sa na vysvedčení namiesto hodnotenia uvádza slovo:

- *absolvoval*, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

*- neabsolvoval*, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa alebo sa daného predmetu nezúčastňoval.

**l)** Žiak, ktorý bol oslobodený z vyučovania niektorého predmetu, sa v ňom nehodnotí a kolónka príslušného predmetu sa na vysvedčení nevypĺňa.

Dňa 25.08.2016 sa pedagogická rada po prerokovaní uzniesla, že žiaci PŠ v školskom roku 2016/17 budú hodnotení podľa MP č. 18/2015 na hodnotenie a klasifikáciu prospechu a správania žiakov praktických škôl nasledovne: II. A – slovné hodnotenie, III.A – slovný komentár.

**2. Hodnotenie a klasifikácia žiakov ŠZŠ (MP 19/2015):**

Ministerstvo školstva, vedy, výskumu a športu Slovenskej republiky (ďalej len „ministerstvo“) podľa § 14 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva tento metodický pokyn:

Čl. 1Metodický pokyn upravuje postup hodnotenia a klasifikácie prospechu a správania žiakov s mentálnym postihnutím, ktorý sa uplatňuje v procese výchovy a vzdelávania v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a vyhláškou č. 322/2008 Z. z. o špeciálnych školách.

**a)** **Zásady hodnotenia**

Hodnotenie žiaka je nevyhnutná súčasť výchovno-vzdelávacieho procesu, ktoré má informatívnu, motivačnú a korekčnú funkciu.

Žiak sa v procese výchovy a vzdelávania hodnotí priebežne a celkovo. Žiak a jeho zákonný zástupca má právo dozvedieť sa spôsob a výsledok hodnotenia.

Hodnotenie žiaka sa vykonáva klasifikáciou, slovným hodnotením, kombináciou klasifikácie a slovného hodnotenia alebo slovným komentárom bez vyjadrenia stupňov. ) O spôsobe hodnotenia rozhodne riaditeľ školy po prerokovaní v pedagogickej rade.

Klasifikácia ) je jednou z foriem hodnotenia, ktorej výsledky sa vyjadrujú v jednotlivých vyučovacích predmetoch určenými piatimi stupňami.

Slovné hodnotenie je jednou z foriem hodnotenia, ktorého výsledky v jednotlivých vyučovacích predmetoch sa vyjadrujú slovne štyrmi stupňami. )

Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne.

Slovný komentár o dosiahnutých vzdelávacích výsledkoch bez vyjadrenia stupňov je stručné, výstižné vyjadrenie dosiahnutej úrovne vzdelávania žiaka k očakávaným výstupom v jednotlivých vyučovacích predmetoch, v ktorom učiteľ zhodnotí klady a citlivo poukáže na nedostatky práce žiaka, jeho správania.

Žiakov so stredným, ťažkým a hlbokým stupňom mentálneho postihnutia sa odporúča hodnotiť formou slovného komentára.

Vo výchovno-vzdelávacom procese sa uskutočňuje priebežné a celkové hodnotenie:

- priebežné hodnotenie sa uskutočňuje pri hodnotení čiastkových výsledkov prejavov žiaka na vyučovacích hodinách a má hlavne motivačný charakter, učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,

- celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má **čo** najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia a klasifikácie sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými obsahom vzdelávania, osvojené kľúčové kompetencie vymedzené v príslušnom vzdelávacom programe, ) usilovnosť, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.

Pri hodnotení výsledkov práce žiaka sa postupuje v súlade s:

- výchovno-vzdelávacími požiadavkami vzdelávacích programov,

- požiadavkami na rozvoj kľúčových kompetencií,

**-** obsahom vzdelávania vymedzeným v príslušných vzdelávacích programoch pre žiakov s mentálnym postihnutím.

**b)** Získavanie podkladov na hodnotenie

Podklady na hodnotenie výchovno-vzdelávacích výsledkov a správania žiaka získava učiteľ:

- sústavným diagnostickým pozorovaním žiaka,

- sústavným sledovaním výkonov žiaka a jeho pripravenosti na vyučovanie,

- rôznymi druhmi skúšok (písomné, ústne, grafické, praktické, pohybové),

- analýzou výsledkov rôznych činností žiaka s osobitným zameraním na manuálnu zručnosť a na celkovú

vyspelosť,

- konzultáciami s ostatnými pedagogickými zamestnancami, podľa potreby s odbornými zamestnancami

centra špeciálno-pedagogického poradenstva, so všeobecným lekárom pre deti a dorast,

- rozhovormi so žiakom a zákonným zástupcom žiaka.

Žiak je z vyučovacieho predmetu skúšaný ústne, písomne alebo prakticky, najmenej dvakrát v polročnom hodnotiacom období. U žiaka so stredným, ťažkým a hlbokým stupňom mentálneho postihnutia formu skúšania určí učiteľ vzhľadom na individuálne možnosti a schopnosti žiaka.

Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď a tak, aby žiak hodnoteniu porozumel. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 3 dní.

Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.

Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru. U žiaka so stredným, ťažkým a hlbokým stupňom mentálneho postihnutia sa takáto písomná skúška nevykonáva.

Učiteľ vedie evidenciu o každom hodnotení žiaka.

Podkladom pre celkové hodnotenie vyučovacieho predmetu sú:

- známky alebo slovné hodnotenie za ústne odpovede,

- známky alebo slovné hodnotenie za písomné práce, grafické práce, praktické práce, pohybové činnosti,

- posúdenie prejavov žiaka podľa čl. 2 ods. 10.

**c)** Hodnotenie prospechu a správania

Prospech žiaka v jednotlivých vyučovacích predmetoch sa klasifikuje týmito stupňami:

1 – výborný

2 – chválitebný

3 – dobrý,

4 – dostatočný,

5 – nedostatočný.

*Stupeň 1 (výborný)*

Žiak má v presnosti a úplnosti požadovaných poznatkov, faktov a pojmov určených obsahom vzdelávania, a vo vzťahu medzi nimi nepodstatné medzery. Pri vykonávaní požadovaných rozumových a motorických činností prejavuje niekedy drobné nepresnosti, chyby vie s učiteľovou pomocou korigovať. Osvojené poznatky a zručnosti aplikuje pri riešení teoretických a praktických úloh niekedy s menšími chybami. Uplatňuje poznatky a hodnotí javy a zákonitosti podľa podnetov učiteľa. Jeho myslenie je v celku správne, ale pomalšie. Ústny a písomný prejav je pomerne správny a výstižný, grafický prejav je úhľadný a estetický. Kvalita výsledkov jeho činnosti je občas narušená nedostatkami. Žiak je schopný pracovať po predchádzajúcom návode učiteľa.

*Stupeň 2 (chválitebný)*

Žiak má v presnosti a úplnosti požadovaných poznatkov, faktov, pojmov určených obsahom vzdelávania, a vo vzťahoch medzi nimi ojedinelé podstatnejšie medzery. Pri vykonávaní požadovaných rozumových a motorických činností prejavuje nepresnosti, ktoré dokáže s pomocou učiteľa korigovať. Osvojené poznatky a zručnosti aplikuje pri riešení teoretických a praktických úloh s menšími chybami. Pri využívaní poznatkov na výklad a hodnotenie javov je menej samostatný a potrebuje vedenie učiteľa. Jeho myslenie vykazuje drobné nepresnosti. Ústny a písomný prejav má zvyčajne nedostatky v správnosti a presnosti, grafický prejav je menej estetický. Kvalita výsledkov jeho činnosti je narušená nedostatkami. Žiak je po predchádzajúcom návode učiteľa schopný s menšími ťažkosťami samostatne pracovať.

*Stupeň 3 (dobrý)*

Žiak má v presnosti a úplnosti požadovaných poznatkov, faktov, pojmov určených obsahom vzdelávania, a vo vzťahoch medzi nimi závažné medzery. Pri vykonávaní požadovaných rozumových a motorických činností prejavuje často nepresnosti. Na výklad a hodnotenie javov dokáže svoje vedomosti uplatniť obmedzene a len s pomocou učiteľa. Niekedy prejavuje aj väčšie nedostatky v myslení. Ústny aj písomný prejav žiaka je slabý, grafický prejav je často menej estetický. Kvalita výsledkov jeho činnosti je narušená značnými nedostatkami. Žiak je schopný samostatne pracovať pod občasným dohľadom učiteľa.

*Stupeň 4 (dostatočný)*

Žiak má v presnosti a úplnosti požadovaných poznatkov, faktov, pojmov určených v obsahu vzdelávania, a vo vzťahoch medzi nimi mnoho závažných nedostatkov. Pri vykonávaní požadovaných rozumových a motorických činností prejavuje mnoho značných nepresností. Na výklad a hodnotenie javov dokáže svoje vedomosti uplatniť veľmi obmedzene a len za stálej pomoci učiteľa. Má často väčšie nedostatky v myslení. Ústny aj písomný prejav žiaka je veľmi slabý, grafický prejav nie je estetický. Kvalita výsledkov jeho činnosti je narušená veľkými nedostatkami. Žiak je schopný pracovať iba pod trvalým dohľadom učiteľa.

*Stupeň 5 (nedostatočný)*

Žiak si učivo určené v obsahu vzdelávania neosvojil. Trvalo má veľmi podstatné nedostatky vo vykonávaní požadovaných rozumových a motorických činností. Medzerovité a nepresné osvojenie vedomostí a zručností žiaka nestačí na riešenie teoretických a praktických úloh. Pri výklade a hodnotení javov nedokáže uplatniť svoje vedomosti ani za pomoci učiteľa. Trvalo má výrazné nedostatky v myslení. Jeho ústny a písomný prejav je celkom nevyhovujúci. Aj grafický prejav je na veľmi nízkej úrovni. Žiak nie je schopný uspokojivo pracovať ani pod trvalým dohľadom učiteľa.

**d)** Prospech z jednotlivých vyučovacích predmetov sa na vysvedčení pre prípravný, prvý až štvrtý ročník uvádza arabskou číslicou, označujúcou klasifikačný stupeň, na vysvedčení pre piaty až deviaty ročník sa vypíše slovom.

Variant A: Prospech z jednotlivých vyučovacích predmetov sa na vysvedčení pre prípravný, prvý až deviaty ročník vo variante A môže hodnotiť slovne stupňami:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

- dosiahol neuspokojivé výsledky.

*Stupeň „dosiahol veľmi dobré výsledky“*

Žiak je aktívny, tvorivý, prevažne samostatný, ovláda poznatky, pojmy a zákonitosti určené obsahom vzdelávania. Využíva svoje osobné predpoklady a úspešne ich rozvíja v individuálnych a kolektívnych prejavoch. Jeho ústny a písomný prejav je správny, výstižný. Grafický prejav je estetický. Žiak aplikuje osvojené vedomosti, zručnosti a návyky v nových úlohách. Kvalita výsledkov činnosti žiaka je veľmi dobrá.

*Stupeň „dosiahol dobré výsledky“*

Žiak je menej aktívny, snaží sa byť tvorivý a samostatný, prevažne ovláda poznatky, pojmy a zákonitosti určené obsahom vzdelávania. Iba čiastočne využíva svoje schopnosti v individuálnom a kolektívnom prejave. Jeho ústny a písomný prejav je takmer správny a prevažne výstižný. Grafický prejav je estetický, bez väčších nepresností. Vedomosti a zručnosti aplikuje s čiastočnou pomocou učiteľa. Kvalita výsledkov činnosti žiaka je dobrá.

*Stupeň „dosiahol uspokojivé výsledky“*

Žiak je prevažne pasívny, nerozširuje svoju tvorivosť, nie je samostatný. Poznatky, pojmy a zákonitosti podľa obsahu vzdelávania ovláda iba čiastočne. Grafický prejav je málo estetický. Jeho ústny a písomný prejav má v správnosti a výstižnosti nedostatky. Žiak často potrebuje usmernenie svojej práce a pomoc učiteľa. Kvalita výsledkov činnosti žiaka je uspokojivá.

*Stupeň „dosiahol neuspokojivé výsledky“*

Žiak je v činnosti pasívny a nesamostatný. Neosvojil si poznatky, pojmy a zákonitosti požadované obsahom vzdelávania, nedokáže ich využívať. Jeho ústny a písomný prejav má v správnosti a výstižnosti podstatné nedostatky, grafický prejav je na nízkej úrovni. Úlohy rieši s častými a závažnými chybami. Žiak nedokáže uspokojivo pracovať, svoje minimálne vedomosti a zručnosti aplikuje len pomocou učiteľa. Kvalita výsledkov činnosti žiaka je neuspokojivá.

Variant B: Prospech z jednotlivých vyučovacích predmetov sa na vysvedčení pre prípravný, prvý až desiaty ročník vo variante B môže hodnotiť slovne stupňami:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

- dosiahol neuspokojivé výsledky.

*Stupeň „dosiahol veľmi dobré výsledky“*

Žiak je prevažne aktívny a samostatný. Ovláda poznatky, pojmy a niektoré zákonitosti určené obsahom vzdelávania. Využíva a rozvíja svoje osobné predpoklady v individuálnych a kolektívnych prejavoch. Jeho ústny a písomný prejav je prevažne správny a výstižný. Grafický prejav je estetický. Žiak aplikuje osvojené vedomosti, zručnosti a návyky v nových úlohách. Kvalita výsledkov činnosti žiaka je veľmi dobrá.

*Stupeň „dosiahol dobré výsledky“*

Žiak je menej aktívny, snaží sa byť samostatný, prevažne ovláda poznatky a pojmy určené obsahom vzdelávania. Iba čiastočne využíva svoje schopnosti v individuálnom a kolektívnom prejave. Jeho ústny aj písomný prejav je menej presný, menej výstižný. Grafický prejav je estetický, bez väčších nepresností. Vedomosti a zručnosti aplikuje s čiastočnou pomocou učiteľa. Kvalita výsledkov činnosti žiaka je dobrá.

*Stupeň „dosiahol uspokojivé výsledky“*

Žiak je prevažne pasívny. Poznatky a pojmy určené obsahom vzdelávania ovláda iba čiastočne. Grafický prejav je málo estetický. Jeho ústny a písomný prejav má v správnosti a výstižnosti nedostatky. Je nesamostatný pri využívaní poznatkov, potrebuje usmernenie svojej práce a pomoc učiteľa. Kvalita výsledkov činnosti žiaka je uspokojivá.

*Stupeň „dosiahol neuspokojivé výsledky“*

Žiak je v činnosti pasívny a nesamostatný. Neosvojil si poznatky a pojmy určené obsahom vzdelávania, nedokáže ich využívať. Jeho ústny a písomný prejav má v správnosti a výstižnosti podstatné nedostatky, grafický prejav je na nízkej úrovni. Úlohy rieši s častými a závažnými chybami. Žiak nedokáže uspokojivo pracovať, svoje minimálne vedomosti a zručnosti aplikuje len pomocou učiteľa. Kvalita výsledkov činnosti žiaka je neuspokojivá.

Variant C: Prospech z jednotlivých vyučovacích predmetov sa na vysvedčení pre prípravný, prvý až desiaty ročník vo variante C môže hodnotiť slovne stupňami:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

- dosiahol neuspokojivé výsledky.

*Stupeň „dosiahol veľmi dobré výsledky“*

Žiak je prevažne aktívny, čiastočne samostatný. Ovláda poznatky a pojmy určené obsahom vzdelávania. Využíva a čiastočne rozvíja svoje osobné predpoklady v individuálnych a kolektívnych prejavoch. Jeho ústny, písomný a grafický prejav je adekvátny stupňu postihnutia. Žiak aplikuje osvojené poznatky v nových úlohách s čiastočnou pomocou učiteľa. Kvalita výsledkov činnosti žiaka je veľmi dobrá.

*Stupeň „dosiahol dobré výsledky“*

Žiak je menej aktívny, snaží sa byť samostatný, prevažne ovláda poznatky a pojmy určené obsahom vzdelávania. Iba čiastočne využíva svoje schopnosti v individuálnom a kolektívnom prejave. Jeho ústny, písomný a grafický prejav dosahuje dobré výsledky vzhľadom na stupeň postihnutia. Získané poznatky a zručnosti aplikuje v úlohách s pomocou učiteľa. Kvalita výsledkov činnosti žiaka je dobrá.

*Stupeň „dosiahol uspokojivé výsledky“*

Žiak je prevažne pasívny. Poznatky a pojmy určené obsahom vzdelávania ovláda iba čiastočne. Jeho ústny, písomný a grafický prejav vykazuje uspokojivé výsledky vzhľadom na stupeň postihnutia. Je nesamostatný pri využívaní poznatkov, potrebuje usmernenie svojej práce a pomoc učiteľa. Kvalita výsledkov činnosti žiaka je uspokojivá.

*Stupeň „dosiahol neuspokojivé výsledky“*

Žiak je v činnosti pasívny a nesamostatný. Neosvojil si poznatky a pojmy požadované obsahom vzdelávania. Svoje minimálne vedomosti a zručnosti aplikuje len pomocou učiteľa.

Jeho ústny, písomný a grafický prejav je neuspokojivý aj s prihliadnutím na stupeň postihnutia. Kvalita výsledkov činnosti žiaka je neuspokojivá.

Prospech z jednotlivých vyučovacích predmetov sa na vysvedčení pre prípravný, prvý až desiaty ročník vo variante A, B a C môže hodnotiť slovným komentárom bez vyjadrenia stupňov podľa týchto zásad:

**Slovný komentár** má byť vecný, komplexný, motivujúci, pozitívne formulovaný. Má vystihovať, čo žiak v danom období dosiahol, jeho pokroky, snaženie a vzťah k jednotlivým činnostiam. Učiteľ posudzuje výsledky práce žiaka objektívne a primerane náročne, pričom prihliada na závažnosť jeho mentálneho postihnutia a vynaloženého úsilia.

**d)** Celkové hodnotenie žiaka sa vo všetkých ročníkoch na konci prvého polroka a druhého polroka na vysvedčení vyjadruje:

- prospel (a),

- neprospel (a).

Celkové hodnotenie žiaka na konci prvého a druhého polroka vyjadruje výsledky jeho hodnotenia a klasifikácie v povinných vyučovacích predmetoch a klasifikáciu jeho správania; nezahŕňa klasifikáciu v nepovinných vyučovacích predmetoch.

Žiak prospel, ak ani v jednom povinnom vyučovacom predmete nebol hodnotený ako „nedostatočný“ alebo „dosiahol neuspokojivé výsledky“. Pri hodnotení slovným komentárom žiak prospel, ak zvládol učivo povinných vyučovacích predmetov v príslušnom vzdelávacom programe.

Žiak neprospel, ak bol z niektorého povinného vyučovacieho predmetu aj po opravnej skúške hodnotený ako „nedostatočný“ alebo „dosiahol neuspokojivé výsledky“. Pri hodnotení slovným komentárom žiak neprospel, ak nezvládol očakávaný výstup v povinných vyučovacích predmetoch príslušného vzdelávacieho programu.

Žiak, ktorý bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov, opakuje ročník počas plnenia povinnej školskej dochádzky. Pri hodnotení slovným komentárom žiak neprospel, ak nezvládol očakávaný výstup v povinných vyučovacích predmetoch príslušného vzdelávacieho programu.

Ročník opakuje aj žiak, ktorého nebolo možné hodnotiť ani v náhradnom termíne zo závažných objektívnych dôvodov, najmä zdravotných.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení uvádza namiesto klasifikačného stupňa alebo slovného hodnotenia slovo:

- *absolvoval,* ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

- *neabsolvoval*, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takéhoto žiaka je neprospel,

- *neabsolvoval*, ak žiak zo závažných dôvodov nemohol vykonávať požadované činnosti v rámci príslušného vyučovacieho predmetu, a preto sa na vyučovacom predmete ospravedlnene nezúčastňoval.

Žiak, ktorý bol oslobodený od vyučovania niektorého vyučovacieho predmetu sa v ňom nehodnotí a kolónka príslušného predmetu sa na vysvedčení nevypĺňa, prečiarkne sa. Ak sa žiak zúčastňoval nepovinných predmetov, na vysvedčení sa uvádza slovo absolvoval(a).

**e)** Postup pri hodnotení prospechu žiaka

Stupeň prospechu určí učiteľ, ktorý vyučuje príslušný vyučovací predmet.

Vyučovací predmet, ktorý vyučuje viac učiteľov, stupeň prospechu žiaka určia za hodnotiace obdobie po vzájomnej dohode.

Pri celkovom hodnotení sa pri určovaní stupňa prospechu v jednotlivých vyučovacích predmetoch hodnotí kvalita vedomostí, zručností a návykov, ktorú žiak dosiahol na konci hodnotiaceho obdobia, pričom sa prihliada na systematickosť práce a úsilia žiaka počas celého obdobia. Stupeň prospechu sa neurčuje na základe priemeru klasifikácie za príslušné obdobie. Riaditeľ školy určí spôsob, akým budú triedni učitelia a vedenie školy informovaní o stave hodnotenia žiaka v triede, zabezpečí zjednotenie hodnotiacich kritérií u všetkých učiteľov školy.

Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla. V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.

Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.

Na konci hodnotiaceho obdobia v termíne, ktorý určí riaditeľ školy, najneskôr však 24 hodín pred rokovaním pedagogickej rady o hodnotení, pripraví triedny učiteľ návrhy hodnotenia a klasifikácie, ktoré sa po prerokovaní v pedagogickej rade zapíšu do triedneho výkazu. Vyučujúci príslušného vyučovacieho predmetu pripravia návrhy na opravné skúšky a hodnotenie v náhradnom termíne. Hodnotenie preukázaného výkonu žiaka v príslušnom vyučovacom predmete nemôže byť znížené na základe správania žiaka.

Triedny učiteľ a učitelia jednotlivých vyučovacích predmetov priebežne a preukázateľným spôsobom informujú zákonného zástupcu žiaka o prospechu a správaní žiaka. Na informovanie zákonného zástupcu o priebežných výsledkoch žiaka sa používa žiacka knižka, internetová žiacka knižka alebo iný informačný prostriedok.

Ak žiak prestupuje do inej školy, riaditeľ školy, ktorú žiak navštevoval, zašle záznam o jeho správaní a prospechu za neukončené hodnotiace obdobie riaditeľovi školy, do ktorej žiak prestupuje. Tento záznam sa využije na hodnotenie žiaka. Ak žiak prestupuje do inej školy po 15. novembri alebo po 15. apríli, je záznam súčasne podkladom na celkové hodnotenie žiaka.

Žiak, ktorý navštevoval školu pri zdravotníckom zariadení, v diagnostickom centre alebo liečebno-výchovnom zariadení (ďalej len „škola pri zariadení“), sa celkovo hodnotí v kmeňovej škole. Pri hodnotení v kmeňovej škole sa berie do úvahy priebežné hodnotenie v škole pri zariadení. Ak žiak navštevoval školu pri zariadení nepretržite viac ako tri mesiace pred koncom hodnotiaceho obdobia, kmeňová škola preberá návrh na celkové hodnotenie zo školy pri zariadení v tých vyučovacích predmetoch, ktoré sa v nej vyučoval. Návrh sa zasiela po prerokovaní v pedagogickej rade školy pri zariadení najneskôr 14 dní pred termínom vydávania vysvedčenia. V ostatných vyučovacích predmetoch sa nehodnotí.

Úspešným absolvovaním vzdelávacieho programu pre žiakov s mentálnym postihnutím podľa § 16 ods. 3 písm. a) zákona č. 245/2008 Z. z. žiak získa primárne vzdelanie. Dokladom o získanom stupni vzdelania je vysvedčenie s doložkou. Na vysvedčení posledného ročníka sa uvedie stupeň dosiahnutého vzdelania nasledovne: „Žiak (žiačka) získal (získala) primárny stupeň vzdelania“. Ak žiak ukončil povinnú školskú dochádzku uvedú sa aj údaje o ukončení povinnej školskej dochádzky nasledovne: „Žiak (žiačka) ukončil (ukončila) povinnú školskú dochádzku“.

V doložke vysvedčenia žiaka so zdravotným znevýhodnením sa uvádzajú aj ďalšie dôležité skutočnosti súvisiace s jeho vzdelávaním, ako napríklad vzdelávanie podľa individuálneho vzdelávacieho programu, variant vzdelávacieho programu, podľa ktorého bol vzdelávaný; ak ukončil povinnú školskú dochádzku v nižšom ako poslednom ročníku aj ročník ukončenia povinnej školskej dochádzky.

### Hodnotenie žiaka v náhradnom termíne

Ak nemožno žiaka pre závažné objektívne príčiny hodnotiť v riadnom termíne v prvom polroku, žiak sa za prvý polrok nehodnotí. Riaditeľ školy určí na jeho hodnotenie náhradný termín, a to spravidla tak, aby sa hodnotenie mohlo uskutočniť najneskôr do dvoch mesiacov po skončení prvého polroka. Za hodnotenie zodpovedá príslušný vyučujúci vyučovacieho predmetu.[[1]](#footnote-1))

Ak nemožno žiaka pre závažné objektívne príčiny hodnotiť v riadnom termíne v druhom polroku, riaditeľ školy určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

Dňa 25.08.2016 sa pedagogická rada po prerokovaní uzniesla, že žiaci ŠZŠ variant A, B, C v školskom roku 2016/17 budú hodnotení podľa MP č. 19/2015 na hodnotenie a klasifikáciu prospechu a správania žiakov s mentálnym postihnutím slovne, slovným komentárom, klasifikáciou podľa triedy a variantu.

3**. Hodnotenie a klasifikácia žiakov ZŠ (MP 22/2011):**

**a)** Zásady hodnotenia

Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.

Žiak sa v procese výchovy a vzdelávania hodnotí priebežne a celkovo a má práv o dozvedieť sa spôsob a výsledok hodnotenia.

Hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľ školy (ďalej len „riaditeľ“) po prerokovaní v pedagogickej rade.

Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.

Slovné hodnotenie je jednou z foriem hodnotenia, ktorého výsledky v jednotlivých predmetoch prípravného ročníka, nultého ročníka, prvého ročníka až štvrtého ročníka sa vyjadrujú slovne štyrmi stupňami; vysvedčenie so slovným hodnotením sa môže doplniť slovným komentárom za príslušný polrok.

Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu. Postupne učiteľ dopĺňa slovné komentáre známkou, a tak pripravuje žiakov na zmenu kvantifikátora.

**b)** Získavanie podkladov na hodnotenie

Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

- sústavným diagnostickým pozorovaním žiaka,

- sústavným sledovaním výkonu žiaka a jeho pripravenosti na vyučovanie,

- rôznymi druhmi skúšok (písomné, ústne, grafické, praktické, pohybové) a didaktickými testami;

- uplatňuje aj metódy menej riadené (referáty, denníky, projekty, sebahodnotiace listy, dotazníky,

pozorovania, portfóliá) - súbor prác žiaka, ktoré vypovedajú o jeho výkone,

- analýzou výsledkov rôznych činností žiaka,

- konzultáciami s ostatnými pedagogickými zamestnancami a podľa potreby s odbornými zamestnancami

zariadenia výchovného poradenstva a prevencie, všeobecného lekára pre deti a dorast, najmä u žiaka s

trvalejšími psychickými a zdravotnými ťažkosťami a poruchami,

- rozhovormi so žiakom a so zákonným zástupcom žiaka.

Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.

Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.

Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.

Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru.

Učiteľ vedie evidenciu o každom hodnotení žiaka.

Podkladom pre celkové hodnotenie vyučovacieho predmetu sú:

- známky alebo slovné hodnotenie za ústne odpovede,

- známky alebo slovné hodnotenie za písomné práce, didaktické testy, grafické práce, praktické práce,

pohybové činnosti,

- posúdenie prejavov žiaka podľa čl. 1 ods. 8.

**c)** Hodnotenie prospechu a správania

Prospech žiaka v jednotlivých vyučovacích predmetoch sa klasifikuje týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

*Stupeň 1 (výborný)*

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

*Stupeň 2 (chválitebný)*

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

*Stupeň 3 (dobrý)*

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

*Stupeň 4 (dostatočný)*

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

*Stupeň 5 (nedostatočný)*

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom.

Prospech z jednotlivých vyučovacích predmetov sa na vysvedčení pre prípravný ročník, nultý ročník, prvý ročník až štvrtý ročník základnej školy môže hodnotiť slovne stupňami:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

- dosiahol neuspokojivé výsledky.

*Stupeň dosiahol veľmi dobré výsledky*

Žiak je tvorivý a iniciatívny, uplatňuje vlastné nápady, je otvorený voči novým podnetom, dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je estetický. Výsledky jeho činností sú veľmi dobré, originálne.

*Stupeň dosiahol dobré výsledky*

Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou učiteľa aplikuje pri intelektuálnych, motorických, praktických a iných činnostiach. Osvojenú slovnú zásobu dokáže používať pri komunikácii, hodnotení javov a zákonitostí samostatne a kreatívne alebo s menšími podnetmi učiteľa. Číta s porozumením, pri riešení úloh uplatňuje logiku. Občas potrebuje usmernenie a motiváciu k ďalšiemu sebazdokonaľovaniu. Jeho ústny aj písomný prejav je menej presný a výstižný. Grafický prejav je estetický, bez väčších nepresností. Kvalita výsledkov činností žiaka je dobrá.

*Stupeň dosiahol uspokojivé výsledky*

Žiak nerozširuje svoju tvorivosť, chýba mu iniciatívnosť, priemerne si osvojuje poznatky a zákonitosti podľa učebných osnov. Pri riešení teoretických a praktických úloh s uplatňovaním kľúčových kompetencií sa vyskytujú nedostatky. Je nesamostatný pri využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svojej práce, kvalita výsledkov jeho činností je uspokojivá.

*Stupeň dosiahol neuspokojivé výsledky*

Žiak si neosvojil vedomosti a zákonitosti požadované učebnými osnovami, nedokáže ich využívať. Prejavuje slabšie vyjadrovacie schopnosti, nespĺňa kritériá pri riešení teoretických a praktických úloh s uplatňovaním kľúčových kompetencií. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Pri využívaní poznatkov potrebuje sústavnú pomoc. Jeho ústny a písomný prejav má v správnosti, presnosti a výstižnosti podstatné nedostatky, grafický prejav je na nízkej úrovni. Žiak nedokáže uspokojivo pracovať, kvalita výsledkov jeho činností je neuspokojivá.

Súčasťou vysvedčenia prípravného ročníka, nultého ročníka a prvého až štvrtého ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne predpoklady žiaka.

**d)** Celkové hodnotenie žiaka prípravného ročníka, nultého ročníka, prvého ročníka základnej školy sa na konci prvého polroka a druhého polroka na vysvedčení vyjadruje:

- prospel (a),

- neprospel (a).

Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:

- prospel (a) s vyznamenaním,

- prospel (a) veľmi dobre,

- prospel (a),

- neprospel(a).

Pri vypisovaní pedagogickej dokumentácie (triedna kniha, triedny výkaz, katalógový list žiaka) sa môžu používať skratky uvedené v prílohe č. 1.

Žiak prospel s vyznamenaním, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.

Žiak prospel, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

Žiak neprospel, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

*- absolvoval*, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

- *neabsolvoval*, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,

- *neabsolvoval,* ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

Dňa 25.08.2016 sa pedagogická rada po prerokovaní uzniesla, že žiaci ZŠ v školskom roku 2016/17 budú hodnotení podľa MP č. 22/2011 pre základné školy a to päť stupňovou klasifikáciou.

4. Hodnotenie a klasifikácia žiakov ZŠ (MP 31/2011 na hodnotenie žiakov a s autizmom alebo ďalšími

pervazívnymi vývinovými poruchami s mentálnym postihnutím):

**a)** Zásady hodnotenia

Hodnotenie žiaka je nevyhnutná súčasť výchovno-vzdelávacieho procesu, ktoré má informatívnu a korekčnú funkciu.

Žiak a jeho zákonný zástupca má právo dozvedieť sa spôsob a výsledok hodnotenia.

Hodnotenie žiaka sa vykonáva slovným hodnotením.

Výsledky slovného hodnotenia v jednotlivých predmetoch prípravného ročníka, prvého až deviateho ročníka sa vyjadrujú slovne štyrmi stupňami.

Vo výchovno-vzdelávacom procese sa uskutočňuje priebežné a celkové hodnotenie a to nasledovným spôsobom:

- priebežné hodnotenie sa uskutočňuje pri hodnotení čiastkových výsledkov prejavov žiaka na vyučovacích hodinách, má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho aktuálny psychický i fyzický stav,

- celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a na konci druhého polroka školského roka; má vyjadriť objektívne zhodnotenie úrovne vedomostí, zručností a návykov žiaka v danom vyučovacom predmete.

Predmetom hodnotenia sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými obsahom vzdelávania, osvojené kľúčové kompetencie vymedzené vo vzdelávacom programe pre žiakov s autizmom alebo ďalšími pervazívnymi vývinovými poruchami s mentálnym postihnutím, usilovnosť, ochota spolupracovať a správanie žiaka so zohľadnením špecifík podmienených jeho zdravotnou diagnózou. Hodnotenie slúži ako prostriedok pozitívnej podpory rozvoja osobnosti žiaka.

Pri hodnotení výsledkov práce žiaka sa postupuje v súlade

- s výchovno-vzdelávacími požiadavkami vzdelávacieho programu pre žiakov s autizmom alebo ďalšími

pervazívnymi vývinovým poruchami s mentálnym postihnutím,

- s požiadavkami na rozvoj všeobecných kompetencií,

- s obsahom vzdelávania vymedzeným vo vzdelávacom programe pre žiakov s autizmom alebo ďalšími

pervazívnymi vývinovými poruchami s mentálnym postihnutím.

**b)** Získavanie podkladov na hodnotenie

Podklady na hodnotenie výchovno-vzdelávacích výsledkov a správania žiaka učiteľ získava

- sústavným diagnostickým pozorovaním žiaka,

- sústavným sledovaním výkonov žiaka,

- rôznymi druhmi skúšok (písomné, ústne, grafické, praktické, pohybové),

- analýzou výsledkov rôznych činností žiaka s osobitným zameraním na manuálnu zručnosť a vývinovú

úroveň žiaka,

- konzultáciami s ostatnými pedagogickými zamestnancami, podľa potreby aj s odbornými

zamestnancami školy a zariadenia výchovného poradenstva a prevencie, s pediatrom, psychiatrom,

neurológom, prípadne iným odborníkom z oblasti medicíny,

- rozhovormi so zákonným zástupcom žiaka.

Žiak môže byť z predmetu skúšaný ústne, písomne alebo prakticky s dôrazom na komunikáciu a sociálne zručnosti, najmenej dvakrát v polročnom hodnotiacom období.

Učiteľ oznamuje žiakovi výsledok každého hodnotenia tak, aby žiak hodnoteniu porozumel.

Rôzne druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné a grafické prejavy žiakov archivuje učiteľ do konca príslušného školského roka.

Učiteľ vedie evidenciu o každom hodnotení žiaka.

Podkladom pre celkové hodnotenie žiaka vo vyučovacom predmete je

- slovné hodnotenie za odpovede,

- slovné hodnotenie za písomný a grafický prejav, praktické práce, pohybové činnosti,

- posúdenie prejavov žiaka podľa odseku 1,

- vyhodnotenie plnenia individuálneho vzdelávacieho programu žiaka.

**c)** Hodnotenie prospechu

Prospech z jednotlivých vyučovacích predmetov sa na vysvedčení pre prípravný, prvý až deviaty ročník hodnotí slovne jedným z nasledujúcich stupňov:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

´- dosiahol neuspokojivé výsledky.

*Stupeň „dosiahol veľmi dobré výsledky“*

Žiak je aktívny, ovláda poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Využíva a čiastočne rozvíja svoje osobné predpoklady v individuálnych a kolektívnych prejavoch. Jeho ústny, písomný, grafický prejav a praktické zručnosti sú adekvátne stupňu postihnutia. Žiak aplikuje osvojené poznatky v nových úlohách. Kvalita výsledkov činnosti žiaka je veľmi dobrá.

*Stupeň „dosiahol dobré výsledky“*

Žiak je menej aktívny, prevažne ovláda poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Iba čiastočne využíva svoje schopnosti v individuálnom a kolektívnom prejave. Jeho ústny, písomný, grafický prejav a praktické zručnosti sú adekvátne stupňu postihnutia. Získané poznatky a zručnosti aplikuje v úlohách s čiastočnou pomocou učiteľa. Kvalita výsledkov činnosti žiaka je dobrá.

*Stupeň „dosiahol uspokojivé výsledky“*

Žiak je prevažne pasívny, poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete ovláda iba čiastočne. Jeho ústny, písomný, grafický prejav a praktické zručnosti sú adekvátne stupňu postihnutia. Je nesamostatný pri využívaní poznatkov, potrebuje usmerňovanie pri svojej práci a pravidelnú pomoc učiteľa. Kvalita výsledkov činnosti žiaka je uspokojivá.

*Stupeň „dosiahol neuspokojivé výsledky“*

Žiak je v činnosti pasívny a nesamostatný. Neosvojil si poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Svoje minimálne vedomosti a praktické zručnosti aplikuje len s pomocou učiteľa. Kvalita výsledkov činnosti žiaka je neuspokojivá.

**d)** Celkové hodnotenie žiaka prípravného ročníka a prvého ročníka sa na konci prvého polroka a druhého polroka na vysvedčení vyjadruje slovami

- prospel (a),

- neprospel (a).

**e)** Celkové hodnotenie žiaka druhého až deviateho ročníka sa na konci prvého polroka a druhého polroka na vysvedčení vyjadruje slovami

- prospel (a) s vyznamenaním,

- prospel (a) veľmi dobre,

- prospel (a),

- neprospel (a).

- Žiak hodnotený slovne prospel s vyznamenaním, ak ani v jednom povinnom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je hodnotené ako „veľmi dobré“.

- Žiak hodnotený slovne prospel veľmi dobre, ak ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je hodnotené ako „veľmi dobré“.

- Žiak hodnotený slovne prospel, ak ani v jednom povinnom vyučovacom predmete nebol hodnotený ako „dosiahol neuspokojivé výsledky“.

- Žiak hodnotený slovne neprospel, ak bol z niektorého povinného vyučovacieho predmetu aj po opravnej skúške hodnotený ako „dosiahol neuspokojivé výsledky“.

Žiakovi, ktorý nie je v niektorom vyučovacom predmete hodnotený, sa na vysvedčení namiesto slovného hodnotenia uvedie slovo

- *absolvoval,* ak sa žiak zúčastňoval na vyučovacom procese daného vyučovacieho predmetu, alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

- *neabsolvoval*, ak žiak zo závažných dôvodov nemohol vykonávať požadované činnosti v rámci príslušného vyučovacieho predmetu, a preto sa na vyučovacom predmete ospravedlnene nezúčastňoval,

- *neabsolvoval*, ak žiak na vyučovacej hodine nepracoval bez závažného odôvodnenia.

**f)** Ak je žiak oslobodený od vzdelávania sa v niektorom z vyučovacích predmetov riaditeľom školy podľa § 5 ods. 3 písm. e) zákona č. 596/2003 Z. z., príslušná kolónka sa pri celkovom hodnotení žiaka nevypĺňa, ale sa vyškrtne obvyklým spôsobom. Do triedneho výkazu sa uvedie informácia o vydaní príslušného rozhodnutia s dátumom jeho vydania.

Dňa 25.08.2016 sa pedagogická rada po prerokovaní uzniesla, že žiaci ZŠ s autizmom s mentálnym postihnutím v školskom roku 2016/17 budú hodnotení podľa MP č. 31/2011 na hodnotenie žiakov autizmom alebo ďalšími pervazívnymi vývinovými poruchami s mentálnym postihnutím slovným komentárom. Žiaci ZŠ s autizmom bez mentálneho postihnutia v školskom roku 2016/17 budú hodnotení podľa MP č. 22/2011 na hodnotenie žiakov s autizmom alebo ďalšími pervazívnymi vývinovými poruchami bez mentálneho postihnutia slovným hodnotením.

# **XVIII. Právo zákonného zástupcu žiaka alebo zástupca zariadenia**

Zákonný zástupca žiaka alebo zástupca zariadenia má právo:

1. vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti. Právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy,

* 1. žiadať, aby sa v rámci výchovy a vzdelávania v škole alebo školskom zariadení

poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelania podľa školského zákona o výchove a vzdelávaní,

* 1. oboznámiť sa s výchovno-vzdelávacím programom školy alebo školského zariadenia a školským poriadkom,
  2. byť informovaný o výchovno-vzdelávacích výsledkoch svojho dieťaťa,
  3. na poskytnutie poradenských služieb vo výchove a vzdelávaní svojho dieťaťa,
  4. zúčastňovať sa výchovy a vzdelávania po predchádzajúcom súhlase riaditeľa školy alebo

školského zariadenia,

* 1. vyjadrovať sa k výchovno-vzdelávaciemu programu školy alebo školského zariadeniaprostredníctvom orgánov školskej samosprávy,
  2. byť prítomný na komisionálnom preskúšaní svojho dieťaťa po predchádzajúcom súhlase

riaditeľa školy.

# **XIX. Povinnosti zákonného zástupcu žiaka alebo zástupcu zaradenia**

1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,

2. dodržiavať podmienky výchovno-vzdelávacieho procesu svojho dieťaťa určené školským poriadkom,

3. dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby,

4. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

5. nahradiť škodu, ktorú žiak úmyselne zavinil,

6. je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu to nezabezpečí inú formu vzdelávania podľa školského zákona, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,

7. je povinný ihneď oznámiť škole dôvod neprítomnosti a do 3 dní doniesť ospravedlnenie.

Nepredvídateľné prípady, ktoré sa môžu vyskytnúť počas školského roka týkajúce sa výchovno- vzdelávacieho procesu, dochádzky, správania žiakov, môžete riešiť individuálnym pohovorom s triednym učiteľom, výchovným poradcom, zástupcom školy a riaditeľom školy.

**Záverečné ustanovenia**

1. Dodržiavanie školského poriadku je záväzné pre všetkých žiakov školy.
2. Ruší sa platnosť Školského poriadku 2018/19 zo dňa 01.09.2018 platného do 02.09.2019.
3. Školský poriadok 2019/20 nadobúda platnosť dňom 02.09. 2019.

Školský poriadok SŠ 2019/20 prerokovaný a schválený na Pedagogickej rade dňa 27.08.2019.

**Rešpektovanie školského poriadku Ti prinesie úctu, vážnosť a uznanie u učiteľov i spolužiakov a zaslúženú odmenu.**

Vo Vranove n/Topľou, 02.09.2019 PaedDr. Jozef Imrich

riaditeľ SŠ

**Príloha č. 1 –** Konzultačné hodiny zamestnancov SŠ

***Vedenie školy*** 7.30 – 8.00 12.30 – 13.30 podľa nástenky

***Pedagogickí zamestnanci***7.30 – 8.00 vždy každý školský deň

**Zdravotnícky personál** 7.30 – 8.00 13.40 – 14.40

**Výdajca jedál** 7.30 – 8.00 13.30 – 14.30

**Sociálna pracovníčka** 7.30 – 9.00 12.30 – 13.30

***Odborní zamestnanc*i** 7.30 - 8.00 podľa dohody

**Ďalšie konzultačné hodiny jednotlivých učiteľov sú k nahliadnutiu na stránke školy a na nástenke vo vestibule. Platia vždy pre daný školský rok**.

Príloha č. 2 Smernica o šikanovaní

**Spojená škola Budovateľská 1309, Vranov nad Topľou**

Ministerka školstva, vedy, výskumu a športu SR podľa § 3 písm. d) a o) zákona č. 245/2008 Z. z. o výchove a vzdelávaní (školský zákon), v súlade s článkom 11 ods. 2 písm. f) druhým bodom Organizačného poriadku MŠVVaŠ SR vydáva [***Smernicu č. 36/2018 k prevencii a riešeniu šikanovania detí a žiakov v školách a školských zariadeniach***](http://www.minedu.sk/data/att/13481.pdf), ktorá upravuje základné znaky, formy a prejavy šikanovania detí a žiakov, možnosti preventívneho pôsobenia a metódy riešenia šikanovania žiakov v nadväznosti na zodpovednosť školy a školského zariadenia podľa ustanovení školského zákona. Táto smernica nadobúda účinnosť **1. septembra 2018**.

**1.CHARAKTERISTIKA ŠIKANOVANIA**

Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť. Šikanovanie môže zanechať následky na psychickom a fyzickom zdraví.

**ZNAKY ŠIKANOVANIA**

- Úmysel bezprostredne smerujúci k fyzickému alebo psychickému ublíženiu druhému, - agresia jedného žiaka alebo skupiny žiakov, - opakované útoky, - nevyrovnaný pomer síl medzi agresorom a obeťou.

**PREJAVY ŠIKANOVANIA**

**a) v priamej forme**, najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyhrážaním, zastrašovaním, vydieraním, zneužitím osobných údajov, fotografií, šírením nepravdivých informácií alebo kyberšikanovaním,

**b) v nepriamej forme**, najmä prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.

**KYBERŠIKANOVANIE**

Kyberšikanovaním je priama forma šikanovania, pri ktorej ide o zneužitie informačno-komunikačných technológií (najmä telefónu, tabletu, internetu a sociálnych sietí) na úmyselné ohrozenie, ublíženie alebo zastrašovanie, pričom sa často vyskytuje v spojení s inými formami šikanovania. **Kyberšikanovanie má najčastejšie tieto znaky:**  **a)** sociálna prevaha alebo psychická prevaha agresora, nie je nutná fyzická prevaha, **b)** agresor vystupuje často anonymne, **c)** útok nevyžaduje fyzický kontakt agresora a obete, **d)** agresor spravidla nevidí priamu emocionálnu reakciu obete na útok s ohľadom na anonymitu a odstup, ktoré informačno-komunikačné technológie umožňujú, **e)** útoky sa šíria prostredníctvom internetu podstatne rýchlejšie ako inými spôsobmi, **f)** útoky sú prístupné veľkému množstvu osôb, **g)** agresor je schopný uskutočniť útok z rôznych miest, **h)** útoky môžu mať dlhšie trvanie v čase,

**i)** obeť nemusí o napadnutí dlhšiu dobu vedieť, **j)** obeť nemusí byť schopná identifikovať agresora, **k)** zverejnené informácie, fotografie a audiozáznamy a videozáznamy môže byť náročné odstrániť z internetu.

**Z hľadiska priestupkového zákona** môže šikanovanie napĺňať skutkovú podstatu priestupkov (proti občianskemu spolunažívaniu, proti majetku). **Z hľadiska trestného zákona** môže šikanovanie naplniť skutkovú podstatu trestného činu (prečin alebo zločin – ohováranie, nebezpečné vyhrážanie, ublíženie na zdraví, obmedzovanie osobnej slobody, nátlak, vydieranie, lúpež, krádež, poškodzovanie cudzej veci, neoprávnené užívanie cudzej veci, porušovanie domovej slobody, sexuálne násilie, sexuálne zneužívanie, nebezpečné vyhrážanie, nebezpečné prenasledovanie, výroby detskej pornografie, rozširovania detskej pornografie, prechovávania detskej pornografie a účasť na detskom pornografickom predstavení). **Páchateľom trestného činu je ten**, kto trestný čin spáchal sám.

**Za spolupáchateľstvo trestného činu** sa považuje, ak bol trestný čin spáchaný spoločným konaním dvoch alebo viacerých osôb. **Trestne zodpovedný je ten, kto v čase spáchania činu dovŕšil 14. rok veku.** **Skutočnosť, že fyzická osoba nie je trestne zodpovedná z dôvodu nízkeho veku nie je prekážkou na podanie žaloby vo veci náhrady škody, ktorú žiak spôsobil na majetku alebo vo veci náhrady ujmy, ktorú žiak spôsobil na zdraví.** Zákonný zástupca žiaka a žiak zodpovedajú za škodu spoločne a nerozdielne. **Pedagogický zamestnanec**, ktorému bude známy prípad šikanovania a neprijme v tomto smere žiadne opatrenie, sa vystavuje **riziku trestného postihu**. **Svojím konaním môže naplniť i skutkovú podstatu trestného činu** – neprekazenia, neoznámenia trestného činu alebo ublíženia na zdraví, a to tak, že inému z nedbanlivosti ublíži na zdraví tým, že poruší oznamovaciu povinnosť vyplývajúcu z jeho zamestnania, povolania, postavenia či funkcie.

PREVENCIA ŠIKANOVANIA

V rámci účinnej prevencie šikanovania škola: - vytvára priaznivú klímu, - zabezpečuje úzku spoluprácu medzi žiakmi, zamestnancami školy a zákonnými zástupcami, jasne vymedzuje možnosť oznamovať aj zárodky šikanovania (pri zachovaní dôvernosti oznámení), - školským poriadkom jasne stanovuje pravidlá správania, vrátane sankcií za ich porušovanie, vedie písomnú dokumentáciu o riešení konkrétnych prípadov šikanovania, - v súlade s pracovným poriadkom zaisťuje zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej a mimoškolskej činnosti v priestoroch, kde by mohlo dôjsť k šikanovaniu (záchody, šatne), - pre pedagogických zamestnancov a zákonných zástupcov organizuje semináre s odborníkmi zaoberajúcimi sa danou problematikou, - informuje verejnosť o tom, čo robiť v prípade, keď sa dozvie o šikanovaní (poskytnutie kontaktov na inštitúcie, ktoré sa šikanovaním zaoberajú), - zabezpečuje vzdelávanie triednych učiteľov, koordinátorov prevencie a výchovných poradcov v oblasti prevencie šikanovania, - pri riešení problémov so šikanovaním úzko spolupracuje s odborníkmi príslušného centra výchovnej a psychologickej prevencie, - stanovuje oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bez meškania problém rieši a každej obeti poskytne okamžitú pomoc.

Prevencia šikanovania sa zabezpečuje najmä formou: a) súčasti výchovno-vzdelávacieho procesu vrátane pozitívneho vplyvu osobnosti pedagogického zamestnanca a odborného zamestnanca v rámci každodenného vyučovania, obsahového zamerania a didaktiky predmetov a prierezových tém: 1. Osobný a sociálny rozvoj 2. Mediálna výchova 3. Multikultúrna výchova 4. Ochrana života a zdravia 5. Výchova a vzdelávanie k ľudským právam 6. Výchova k občianstvu 7. Boj proti extrémizmu 8. Výchova k manželstvu a rodičovstvu b) súťaží, hier, prednášok alebo diskusií organizovaných školou alebo organizovaných inými relevantnými subjektmi

**2. METÓDY RIEŠENIA ŠIKANOVANIA ŠKOLOU**

**(1)** Riaditeľ školy alebo ním poverená osoba zostavuje tím zamestnancov školy, ktorý navrhuje a zabezpečuje odborný postup pri riešení šikanovania. **(2)** Riaditeľ školy alebo ním poverená osoba pri zisťovaní a preverovaní šikanovania **najmä**: **a)** zabezpečí bezodkladnú pomoc obetiam a ochranu obetí, **b)** zabezpečí dozor v triede, kde sa preveruje šikanovanie, **c)** vykonáva opatrenia na zabránenie možnej krivej výpovede agresora jeho izoláciou počas preverovania šikanovania, **d)** preveruje šikanovanie bezodkladne v čase, keď agresor nie je ešte dohodnutý na spoločnej výpovedi s obeťou, svedkami alebo inými osobami, ktoré na šikanovanie upozornili, **e)** zabezpečí, aby obeť nebola konfrontovaná s agresorom, **f)** zabezpečí zistenie vhodných svedkov a uskutočnenie individuálnych rozhovorov alebo konfrontačných rozhovorov so svedkami, **g)** uchováva dôkazy pri podozrení na kyberšikanovanie v spolupráci s koordinátorom informatizácie alebo externým expertom, **h)** kontaktuje vo vzťahu k obeti, agresorovi a svedkovi šikanovania 1. zákonných zástupcov, 2. osoby, ktoré sa osobne starajú o dieťa, 3. zariadenie, v ktorom je žiak umiestnený na základe rozhodnutia súdu, 4. zariadenie sociálnoprávnej ochrany detí a sociálnej kurately, v ktorom je žiak umiestnený, **i)** kontaktuje miestne príslušné centrum, **j)** zabezpečí použitie anonymnej dotazníkovej metódy, **k)** vedie písomné záznamy o riešení jednotlivých prípadov šikanovania, **l)** zabezpečí pri rozhovoroch prítomnosť najmenej dvoch pedagogických zamestnancov alebo odborných zamestnancov, **m)** ohlasuje príslušným útvarom Policajného zboru podozrenie na spáchanie priestupku alebo trestného činu.

**Nikdy nekonfrontovať obete a agresorov!**

**3. OPATRENIA NA RIEŠENIE SITUÁCIE**

**(1)** Opatreniami na riešenie šikanovania pre obeť a jej zákonných zástupcov, osoby, ktoré sa osobne starajú o dieťa a zariadenie, v ktorom je obeť umiestnená na základe rozhodnutia súdu sú najmä: **a)** odporúčanie vyhľadať individuálnu odbornú starostlivosť, **b)** zabezpečenie skupinového intervenčného programu v spolupráci s centrom, **c)** zaistenie bezpečia obete, **d)** zabezpečenie informovania a poradenstva o šikanovaní pre osoby uvedené v článku 3 ods. 2. **(2)** Opatreniami na riešenie šikanovania pre agresora a jeho zákonných zástupcov, osoby, ktoré sa osobne starajú o dieťa a zariadenie, v ktorom je agresor umiestnený na základe rozhodnutia súdu sú najmä: **a)** odporúčanie zákonným zástupcom agresora vyhľadať odbornú starostlivosť centra, **b)** preloženie agresora do inej triedy alebo do inej výchovnej skupiny, ak je agresor schopný stále ohrozovať svoje okolie, **c)** uloženie opatrenia vo výchove podľa § 58 ods. 2 a 3 zákona - napomenutie a pokarhanie triednym učiteľom, pokarhanie riaditeľkou školy, zníženie známky zo správania, **d)** v mimoriadnych prípadoch: - odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória, - oznámenie príslušnému ÚPSVaR, - odbor sociálnoprávnej ochrany detí za účelom využitia nutných výchovných opatrení v prospech maloletých v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, - oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin. **(3)** Pedagogický zamestnanec alebo odborný zamestnanec je povinný šikanovanie, alebo podozrenie zo šikanovania medzi žiakmi bezodkladne riešiť a každej jeho obeti bezodkladne poskytnúť pomoc.

**4. SPOLUPRÁCA ŠKOLY S RODIČMI ŽIAKOV**

Pri podozrení zo šikanovania škola predvolá rodičov obete i agresorov na pohovor s riaditeľom školy v prítomnosti výchovného poradcu alebo koordinátora prevencie, z ktorého sa vyhotoví písomný zápis. Upozorní rodičov, aby sledovali možné príznaky šikanovania a ponúkne im pomoc. Zabezpečí taktný prístup a zachovanie dôvernosti informácií zo strany pedagogických zamestnancov.

**Spolupráca školy s inými inštitúciami**

- Úzko spolupracuje s centrom pedagogicko-psychologického poradenstva a prevencie (ďalej len „CPPPaP“), - riadi sa opatreniami a odporúčaniami Štátnej školskej inšpekcie a CPPPaP, - pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný bez zbytočného odkladu oznámiť túto skutočnosť: príslušnému útvaru policajného zboru, orgánu sociálnoprávnej ochrany.

1. ) § 56 ods. 1 zákona č. 245/2008 Z. z. [↑](#footnote-ref-1)